open-index/open-wikipedia-markdown huggingface dataset:
ഏലപ്പാറ ഗ്രാമപഞ്ചായത്ത്

ഇടുക്കി ജില്ലയിലെ  പീരുമേട് താലൂക്കിൽ  ‍സ്ഥിതി ചെയ്യുന്ന ഒരു ഗ്രാമപഞ്ചായത്താണ് **ഏലപ്പാറ**. 91.85 ചതുരശ്ര കി.മീറ്റർ വിസ്തീർണ്ണമുള്ള ഈ പ്രദേശം  ഇടുക്കി ജില്ലയിലെ, അഴുത ബ്ലോക്ക് പഞ്ചായത്തിൽ ഉൾപ്പെടുന്നു...
മുഖ്യമായും തേയില തോട്ടങ്ങളും ചെറുകിട കർഷകരുമാണ് ഈ പഞ്ചായത്തിലുളളത്.
ഈ പ്രദേശത്തെ ഏറ്റവും ഉയരം കൂടിയ മല അണ്ണൻതമ്പി മലയാണ്.
തേയില തോട്ടങ്ങളാൽ ചുറ്റപ്പെട്ട അതിമനോഹരമായ ഭൂപ്രകൃതി ആണ് ഏലപ്പാറയ്ക്ക് ഉളളത്. 
പ്രധാന പട്ടണവും ഏലപ്പാറ തന്നെ.



## അതിരുകൾ
* വടക്ക് - ഉപ്പുതറ, അയ്യപ്പൻകോവിൽ പഞ്ചായത്തുകൾ
* തെക്ക് - പെരുവന്താനം പഞ്ചായത്ത്
* കിഴക്ക് - കുമളി പഞ്ചായത്ത്
* പടിഞ്ഞാറ് - കൊക്കയാർ പഞ്ചായത്ത്
## വാർഡുകൾ
#പുള്ളിക്കാനം  	 
#ഉളുപ്പൂണി 	
#കോട്ടമല 	
#വട്ടപ്പതാൽ 	
#കൊച്ചുകരിന്തിരി 	
#ചെമ്മണ്ണ് 	 
#ചിന്നാർ 	
#വള്ളക്കടവ് 	
#ഹെലിബറിയ 	 
#കിഴക്കേ പുതുവൽ 	 
#കോഴിക്കാനം 	 
#തണ്ണിക്കാനം 	
#ഏലപ്പാറ 	 
#ടൈഫോർഡ് 	 
#ബോണാമി 	 
#കോലാഹലമേട് 	
#വാഗമൺ

ജനങ്ങൾ

ഭാഷ

കാലാവസ്ഥ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
കാഞ്ചിയാർ ഗ്രാമപഞ്ചായത്ത്

ഇടുക്കി ജില്ലയിലെ ഇടുക്കി താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് **കാഞ്ചിയാർ ഗ്രാമപഞ്ചായത്ത്**. 64.65 ചതുരശ്രകിലോമീറ്റർ  വിസ്തീർണ്ണമുള്ള ഈ പഞ്ചായത്തിൽ കട്ടപ്പന ബ്ലോക്ക് പഞ്ചായത്തും അയ്യപ്പൻകോവിൽ വില്ലേജും ഉൾപ്പെടുന്നു. ആദ്യകാലത്ത് ഉപ്പുതറ പഞ്ചായത്തിന്റെ കീഴിലായിരുന്ന കാഞ്ചിയാറിനെ 1977-ൽ വിഭജിച്ചാണ് പുതിയ പഞ്ചായത്ത് രൂപം കൊണ്ടത്.

15-01-2016:- സംസ്ഥാനത്തെ ആദ്യ പുകരഹിത പഞ്ചായത്തായി കാഞ്ചിയാറിനെ പ്രഖ്യാപിച്ചു.

## അതിരുകൾ
* വടക്ക് - കാമാക്ഷി പഞ്ചായത്ത്
* തെക്ക് - അയ്യപ്പൻകോവിൽ ഗ്രാമപഞ്ചായത്ത്
* കിഴക്ക് - കട്ടപ്പന പഞ്ചായത്ത്
* പടിഞ്ഞാറ് - അയ്യപ്പൻകോവിൽ പഞ്ചായത്ത്

## വാർഡുകൾ
#കോവിൽമല
#പാമ്പാടികുഴി 	
#തൊപ്പിപ്പാള 	 
#ലബക്കട 	
#പേഴുംകണ്ടം 	 
#പുതുകാട് 	 
#അഞ്ചുരുളി
#നരിയംപാറ
#കാഞ്ചിയാർ
#വെങ്ങാലൂർക്കട
#സ്വർണ്ണവിലാസം
#മേപ്പാറ 	
#കിഴക്കേമാട്ടുക്കട്ട 	
#കൽത്തൊട്ടി 	
#കോടാലിപ്പാറ 	 
#മുരിക്കാട്ടുകുടി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
കരുണാപുരം ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചയ്യുന്ന ഒരു പഞ്ചായത്താണ് **കരുണാപുരം ഗ്രാമപഞ്ചായത്ത്**. ഇതിൽ നെടുങ്കണ്ടം ബ്ലോക്ക് പഞ്ചായത്തിലെ കരുണാപുരം വില്ലേജ് ഉൾപ്പെടുന്നു. 53.21 ചതുരശ്രകിലോമീറ്റർ  വിസ്തീർണ്ണമുള്ള ഈ പഞ്ചായത്ത് 1976-ലാണ് രൂപീകൃതമായത്. ഇത് ആദ്യകാലത്ത് *പള്ളിമുക്ക്* എന്നുമറിയപ്പെട്ടിരുന്നു.

## അതിരുകൾ
* വടക്ക് - നെടുങ്കണ്ടം പഞ്ചായത്ത്
* കിഴക്ക് - തമിഴ്നാട് സംസ്ഥാനം
* തെക്ക് - വണ്ടൻമേട് പഞ്ചായത്ത്
* പടിഞ്ഞാറ് - പാമ്പാടുംപാറ പഞ്ചായത്ത് 
## വാർഡുകൾ
#തൂക്കുപാലം  	 
#പ്രകാശ് ഗ്രാം 	
#ചോറ്റുപാറ 	
#ചക്കകാനം 	 
#രാമക്കൽമേട് 	
#കൂരുവികാനം 	
#കട്ടേക്കാനം 	
#കരുണാപുരം 	 
#ചേന്നാകുളം 	
#കമ്പംമെട്ട് 	
#സുല് ത്താന്മേട് 	
#ചാലക്കുടി മേട് 	
#കുളത്തുംമേട് 	 
#പോത്തിന്കണ്ടം 	
#കുഴിത്തൊളു 	 
#കുഴികണ്ടം 	 
#കൂട്ടാർ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
മറയൂർ ഗ്രാമപഞ്ചായത്ത്

ഇടുക്കി ജില്ലയിലെ ദേവികുളം താലൂക്കിലെ ദേവികുളം ബ്ലോക്കിൽ സ്ഥിതി ചെയ്യുന്ന ഒരു പഞ്ചായത്താണ് **മറയൂർ ഗ്രാമപഞ്ചായത്ത്**. 1953 - ൽ രൂപം കൊണ്ട ഈ പഞ്ചായത്തിന്റെ വിസ്തീർണ്ണം 108.7 ചതുരശ്ര കിലോമീറ്ററാണ്. പഞ്ചായത്തിന്റെ ഏകദേശം 70 ശതമാനത്തോളം വനപ്രദേശങ്ങളാണ്. തമിഴ്നാടുമായി അതിർത്തി പങ്കിടുന്ന ഈ ഗ്രാമത്തിൽ ബഹുഭൂരിപക്ഷവും തമിഴ് സംസാരിക്കുന്നവരാണ്.

## അതിരുകൾ
* കിഴക്ക് - കാന്തല്ലൂർ ഗ്രാമപഞ്ചായത്ത്
* തെക്ക് - കാന്തല്ലൂർ, മൂന്നാർ ഗ്രാമപഞ്ചായത്തുകള്
* വടക്ക് - തിരുപ്പൂർ ജില്ല(തമിഴ്നാട്)
* പടിഞ്ഞാറ് - മൂന്നാർ ഗ്രാമപഞ്ചായത്ത്

## കൃഷി
കരിമ്പ്, നെല്ല്, നാണ്യവിളകൾ എന്നിവയാണ് ഇവിടുത്തെ പ്രധാന കൃഷി.

## നദികൾ
* പാമ്പാർ
*‍ മേലാടി
* കരിമുട്ടി
## വാർഡുകൾ
#കൂടക്കാട്  	 
#ഇരുട്ടള 	 
#രാജീവ് നഗർ 	 
#ഇന്ദിര നഗര് 	 
#ബാബു നഗര് 	 
#പുതച്ചിവയൽ 	
#ജവഹർ നഗർ 	
#മറയൂർ ഗ്രാമം 	 
#മാശിവയൽ 	 
#മേലാടി 	 
#നാച്ചിവയൽ 	
#മൈക്കിൾഗിരി 	
#പള്ളനാട്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
മൂന്നാർ ഗ്രാമപഞ്ചായത്ത്

ഇടുക്കി ജില്ലയിലെ ദേവികുളം ബ്ലോക്കിൽ സ്ഥിതി ചെയ്യുന്ന ഒരു പഞ്ചായത്താണ് **മൂന്നാർ ഗ്രാമപഞ്ചായത്ത്**. 187 ച.കി.മീറ്റർ വിസ്തൃതിയുള്ള മൂന്നാർ പഞ്ചായത്ത് 1961 ജനുവരി 24-നാണ് നിലവിൽ വന്നത്. 

## അതിരുകൾ
* വടക്ക് - ഇടമലക്കുടി ഗ്രാമപഞ്ചായത്ത്
* തെക്ക് - പള്ളിവാസൽ ഗ്രാമപഞ്ചായത്ത്
* കിഴക്ക് - ദേവികുളം, മറയൂർ ഗ്രാമപഞ്ചായത്തുകൾ
* പടിഞ്ഞാറ് - മാങ്കുളം, കുട്ടമ്പുഴ ഗ്രാമപഞ്ചായത്തുകൾ

## വാർഡുകൾ
#രാജമലൈ  	
#ചട്ടമൂന്നാര് 	
#ലക്കം 
#വാഗുവരൈ 	
#തലയാർ 	 
#ഇരവികുളം 	
#കന്നിമല 	 
#പെരിയവരൈ 	 
#മൂന്നാർ കോളനി 	
#ഇക്കാ നഗർ 	
#മൂലക്കട 	 
#ചൊക്കനാട് 	
#പഴയമൂന്നാര് 	 
#ശിവൻമല 	
#ലക്ഷ്മി 	 
#കല്ലാർ 	 
#നല്ലതണ്ണി 	
#നടയാർ 	 
#മൂന്നാർ ടൗൺ 	 
#ചോലമല 	
#കടലാർ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
കുമിളി ഗ്രാമപഞ്ചായത്ത്

ഇടുക്കി ജില്ലയിലെ പീരുമേട് താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് **കുമിളി ഗ്രാമപഞ്ചായത്ത്**. 1953 ഡിസംബർ 26 ന് രൂപം കൊണ്ട ഈ പഞ്ചായത്ത് അഴുത ബ്ലോക്ക് പരിധിയിൽ കുമിളി, പെരിയാർ, എരുമേലി തെക്ക് എന്നീ വില്ലേജുകളിൽ ഉൾപ്പെടുന്നു. പ്രശസ്തമായ തേക്കടി വിനോദസഞ്ചാരകേന്ദ്രം ഈ പഞ്ചായത്തിലാണ്. 813.73 ചതുരശ്ര കിലോമീറ്റർ ആണ് പഞ്ചായത്തിന്റെ വിസ്തീർണ്ണം. കേരളത്തിലെ ഏറ്റവും വലിയ ഗ്രാമപഞ്ചായത്താണ് കുമിളി ഗ്രാമപഞ്ചായത്ത്.

## അതിരുകൾ
* തെക്ക് - പത്തനംതിട്ട ജില്ല
* കിഴക്ക് - തമിഴ്നാട് 
* വടക്ക് - ചക്കുപള്ളം പഞ്ചായത്ത്
* പടിഞ്ഞാറ് - വണ്ടിപ്പെരിയാർ പഞ്ചായത്ത്
## വാർഡുകൾ
#എട്ടേക്കർ 	 
#ചെങ്കര 	 
#വെള്ളാരംകുന്ന് 	 
#പത്തുമുറി 	 
#ഒട്ടകതലമേട് 
#അമരാവതി 	
#നൂലാംപാറ 	
#വലിയകണ്ടം 	
#റോസാപ്പൂകണ്ടം 	
#താമരകണ്ടം 	
#തേക്കടി 	 
#കുമളി 	
#കൊല്ലംപട്ടട 	
#കുഴികണ്ടം 	
#അട്ടപ്പള്ളം 	 
#സ്പ്രിംഗ് വാലി 	
#ചോറ്റുപാറ 	
#വിശ്വനാഥപുരം 	 
#ഓടമേട് 	
#ആനക്കുഴി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ഫെബ്രുവരി 31

പാശ്ചാത്യ കലണ്ടർ അനുസരിച്ച് ഫെബ്രുവരി 31 എന്നത് ഒരു സാങ്കല്പിക ദിവസമാണ്. ഉദാഹരണാവശ്യങ്ങൾക്കായി ഇത് പലപ്പോഴും ഉപയോഗിക്കാറുണ്ട്. നൽകിയിരിക്കുന്ന വിവരം കൃത്യമായതല്ല, കൃത്രിമമാണ് എന്ന് കാണിക്കാനും മറ്റും ഈ ദിവസത്തെ ഉപയോഗിക്കുന്നു.

## അതിശയകരമായ ഉപയോഗത്തിന്റെ ഉദാഹരണങ്ങൾ

* ഓക്സ്ഫോർഡിലെ ഒരു പള്ളിയിലെ ഒരു ശവക്കല്ലറയിൽ ഇങ്ങനെ എഴുതിയിരിക്കുന്നത് കാണാം :




മറ്റൊരു ഉദാഹരണം ചിത്രത്തിൽ കാണാം.

## അവലംബം

വർഗ്ഗം:ഫെബ്രുവരി
മാർച്ച് 0

**മാർച്ച് 0** എന്നത് മാർച്ചിലെ ആദ്യ ദിവസത്തിന് തൊട്ട് മുമ്പുള്ള ദിവസമാണ്. അതായത് ഫെബ്രുവരിയിലെ അവസാന ദിവസം.

ജ്യോതിശാസ്ത്രജ്ഞർ ഫെബ്രുവരിയിലെ അവസാന ദിവസം എന്നതിനു പകരമായി മാർച്ച് 0 എന്ന് ഉപയോഗിക്കാറുണ്ട്.

## അവലംബം

വർഗ്ഗം:ദിവസങ്ങൾ
വേലാന്റ്

ലിനക്സ് പണിയിടങ്ങൾക്കു വേണ്ടിയുള്ള ഒരു ഡിസ്പ്ളേ സെർവ്വറാണ് **വേലാൻഡ്**. 2008ൽ റെഡ് ഹാറ്റ് ഡെവലപ്പറായ കിർസ്റ്റിയാൻ ഹോഗ്സ്ബെർഗ്ഗാണ് ഈ പദ്ധതിക്ക് തുടക്കമിട്ടത്. എല്ലാ ഫ്രെയിമുകളും പരിപൂർണ്ണമായിരിക്കണം എന്ന ലക്ഷ്യം നേടാനായാണ് വേലാൻഡ് തുടങ്ങിയത്. അതായത് സോഫ്റ്റ്‌വെയർ ആപ്ലിക്കേഷനുകൾക്ക് തന്നെ ഡിസ്പ്ളേ റെന്ററിംഗും കൈകാര്യം ചെയ്യാൻ കഴിയുമെങ്കിൽ പ്രദർശിപ്പിക്കപ്പെടുന്ന ചിത്രങ്ങളിലെ പിഴവുകളും അപാകതകളും പരിഹരിക്കാൻ കഴിയും.

എം.ഐ.ടി. അനുമതിപത്ര പ്രകാരമാണ് വേലാൻഡ് പുറത്തിറക്കിയിട്ടുള്ളത്.
## ഡിസൈൻ
ലിനക്സിലുള്ള ഡിറക്റ്റ് റെന്ററിംഗ് മാനേജർ, കെർണൽ മോഡ് സെറ്റിംഗ്, ഗ്രാഫിക്സ് എക്സിക്യൂഷൻ മാനേജർ മുതലായവ ഉപയോഗിച്ചാണ് വേലാൻഡ് നിർമ്മിച്ചിട്ടുള്ളത്. ജൂൺ 2010 മുതൽ വേലാൻഡ് കോമ്പോസിറ്റർ ഓപ്പൺ ജിഎൽ ഇഎസ് ഉപയോഗിക്കാൻ തുടങ്ങി. .

## ഉപയോഗം

ഉബുണ്ടുവിന്റെ ഭാവി വെർഷനുകളിൽ വേലാൻഡ് ഡിസ്പ്ലേ മാനേജരായി ഉപയാഗിക്കുമെന്ന് നവംബർ 4 2010 ന് മാർക്ക് ഷട്ടിൽവർത്ത് പ്രഖ്യാപിച്ചു. എന്നാൽ 2013 മാർച്ചിൽ കാനോനിക്കൽ ലിമിറ്റഡ് ഇത് ഔദ്യോഗികമായി തിരസ്കരിക്കുകയും, തങ്ങളുടെ പുതിയ മിർ ഡിസ്പ്ലേ സെർവർ ആയിരിക്കും ഉപയോഗിക്കുക എന്നറിയിക്കുകയും ചെയ്തു .

വേലാൻഡ് തയ്യാറാകുമ്പോൾ മീഗോ പ്രോജക്റ്റിൽ അത് സ്വീകരിക്കാൻ ഇന്റൽ പദ്ധതിയിട്ടിരുന്നു
. 

വേലാൻഡ് സ്വീകരിക്കുമെന്ന് ഫെഡോറ ടീമും സമ്മതിച്ചിട്ടുണ്ട്.

വേലാൻഡ് എക്സ്.ഓർഗ് സെർവ്വറിന്റെ പകരമായി ഭാവി ലിനക്സ് വെർഷനുകളിൽ വന്നേക്കാം.

## അവലംബം


## പുറത്തേക്കുള്ള കണ്ണികൾ
* 
* http://cgit.freedesktop.org/wayland/ sources code
* Kristian Høgsberg's blog
* Wayland: A New X Server For Linux by Phoronix
*
പള്ളിവാസൽ ഗ്രാമപഞ്ചായത്ത്

ഇടുക്കി ജില്ലയിലെ ദേവികുളം ബ്ലോക്കിൽ സ്ഥിതി ചെയ്യുന്ന ഒരു പഞ്ചായത്താണ് **പള്ളിവാസൽ ഗ്രാമപഞ്ചായത്ത്**. 67.47 ചതുരശ്ര കിലോമീറ്റർ വിസ്തൃതിയുള്ള ഈ പഞ്ചായത്ത് അടിമാലി ബ്ളോക്ക് പരിധിയിൽ സ്ഥിതി ചെയ്യുന്നു. കൂടാതെ 1953-ൽ നിലവിൽ വന്ന പഞ്ചായത്തിൽ പള്ളിവാസൽ, ആനവിരട്ടി, കുഞ്ചിത്തണ്ണി എന്നീ വില്ലേജുകളും ഉൾപ്പെടുന്നു. ബ്രിട്ടീഷ് ഭരണകാലത്ത് പണികഴിപ്പിച്ച പള്ളിവാസൽ ജലവൈദ്യുതപദ്ധതി ഈ പഞ്ചായത്തിലാണ് സ്ഥിതി ചെയ്യുന്നത്.
## അതിരുകൾ
* കിഴക്ക് - പുലിപ്പാറ, പോതമേട്
* തെക്ക് കൂമ്പൻപാറ, എല്ലക്കൽ റോഡ്
* വടക്ക് ലക്ഷ്മിമുടി 
## വാർഡുകൾ
#പീച്ചാട്  	 
#കുരിശുപാറ 	
#രണ്ടാംമൈൽ 	 
#പള്ളിവാസൽ 	
#പോതമേട് 	 
#ആറ്റുകാട് 	
#കുഞ്ചിതണ്ണി 	
#പവർ ഹൌസ് 	
#ചിത്തിരപുരം 	
#ആനച്ചാൽ 	
#തോക്ക്പ്പാറ 	
#കല്ലാർ 	 
#ഇരുട്ടുകാനം 	 
#ആനവിരട്ടി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ബൈസൺ വാലി ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ  മൂന്നാറിന് സമീപത്തായി സ്ഥിതി ചെയ്യുന്ന ഒരു പഞ്ചായത്താണ് **ബൈസൺവാലി ഗ്രാമപഞ്ചായത്ത്**. അടിമാലി ബ്ലോക്ക് പരിധിയിൽ നിലകൊള്ളുന്ന ഈ പഞ്ചായത്തിൽ ബൈസൺവാലി, രാജക്കാട് എന്നീ വില്ലേജുകളും ഉൾപ്പെടുന്നു.44.03 ചതുരശ്ര കിലോമീറ്ററാണ് പഞ്ചായത്തിന്റെ വിസ്തൃതി. കൃഷി ഉപജീവനമാർഗ്ഗമാക്കിയവരാണ് ഭൂരിപക്ഷവും. ഏലം, കുരുമുളക്, ജാതി, ഗ്രാമ്പൂ, കൊക്കോ, കാപ്പി, തേയില തുടങ്ങി എല്ലാ വിധ സുഗന്ധദ്രവ്യങ്ങളും കൃഷിയിടങ്ങളിൽ വിളയുന്നു. ടൂറിസ്റ്റുകൾ ധാരാളമായി എത്തുന്ന വിവിധ പ്രദേശങ്ങൾ ഈ പഞ്ചായത്തിൽ ഉണ്ട്.

## അതിരുകൾ
* വടക്ക് - പളളിവാസൽ‍, ചിന്നക്കനാൽ, മൂന്നാർ ഗ്രാമപഞ്ചായത്തുകൾ
* തെക്ക് - രാജക്കാട്, രാജകുമാരി ഗ്രാമപഞ്ചായത്തുകൾ
* പടിഞ്ഞാറ് - മുതിരപ്പുഴയാറ് 
* കിഴക്ക് - രാജകുമാരി ഗ്രാമപഞ്ചായത്ത്
## വാർഡുകൾ
#ദേശീയം  	 
#ഇരുട്ടള്ള 	 
#പൊട്ടൻകാട് 	
#ബൈസൺവാലി 	
#ചൊക്രമുടി 	 
#മുട്ടുകാട് 	
#ഹൈസ്കൂൾ വാർഡ് 	
#ടീ കമ്പിനി 	
#കൊച്ചുപ്പ് 	 
#ജോസ്ഗിരി 	
#തേക്കിൻകാനം	
#ഉപ്പാർ 	
#ഇരുപതേക്കർ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ജനുവരി 0

ജനുവരി 0 എന്നത് ഡിസംബർ 31 ന്റെ മറ്റൊരു പേരാണ്.

## സാങ്കേതികതയിൽ
മൈക്രോസോഫ്റ്റ് എക്സെലിൽ, 1990 തിയതി ഫോർമാറ്റിലെ 0 ആമത് ദിവസം 1990 ജനുവരി 0 ആണ്.

## അവലംബം

വർഗ്ഗം:ജനുവരി
വർഗ്ഗം:ഡിസംബർ
വർഗ്ഗം:പൂജ്യം
പരിപ്പ് മഹാദേവക്ഷേത്രം

thumb|250px|നൽപ്പരപ്പിൽ (പരിപ്പ്) മഹാദേവക്ഷേത്രം
കോട്ടയം ജില്ലയിൽ അയ്മനം ഗ്രാമത്തിലാണ് **പരിപ്പ് മഹാദേവക്ഷേത്രം** സ്ഥിതിചെയ്യുന്നത്. രണ്ടു ബലിക്കൽപ്പുരകളും രണ്ടു തിടപ്പള്ളികളും ഉള്ള ശിവക്ഷേത്രമാണിത്. പരശുരാമനാൽ പ്രതിഷ്ഠിക്കപ്പെട്ടു എന്നു വിശ്വസിക്കുന്ന നൂറ്റെട്ടു ശിവക്ഷേത്രങ്ങളിൽ ഒന്നാണിത്. ശിവാലയ സോത്രത്തിൽ ഈ മഹാക്ഷേത്രത്തെ നൽപ്പരപ്പിൽ എന്നാണ് പ്രതിപാദിച്ചിരിക്കുന്നത്.

## ഐതിഹ്യം
ഇടപ്പള്ളി രാജാവ് ക്രി. വർഷം 825-ൽ പണിതീർത്താണ് ഇവിടുത്തെ ശിവക്ഷേത്രം. അതുപോലെതന്നെ തെക്കുംകൂർ രാജ്യത്തെ ഇടപ്രഭുക്കന്മാരുടെ കിടമത്സരങ്ങൾക്ക് വേദിയായ ശിവക്ഷേത്രമാണ് പരിപ്പ് മഹാദേവക്ഷേത്രം. ഇടപ്പള്ളി രാജാവിന്റെ മഠത്തിൽ കൊട്ടാരം ഇവിടെ അടുത്തായിരുന്നു, അതിനാൽ രാജാവിനെ ഇവിടുത്തുകാർ മഠത്തിൽ രാജാവ് എന്നു വിളിച്ചിരുന്നു. പരിപ്പിലെ ഇടത്തിൽ രാജാവ് എന്ന ഇടപ്രഭുവിന് ഇടപ്പള്ളി രാജാവുമായി നല്ല ബന്ധമായിരുന്നില്ല. തന്മൂലംതന്നെ ഇവർ ഒരുമിച്ച് ക്ഷേത്രദർശനം നടത്താറില്ലായിരുന്നു. ഇനി അഥവാ അങ്ങനെ വരുകയാണങ്കിൽ അത് ഒഴിവാക്കാൻ അവർ രണ്ടു ബലിക്കൽ പുരകൾ ഇവിടെ പണിതീർത്തു. അതുപോലെതന്നെ പൂജാ നൈവേദ്യമുണ്ടാക്കാനായി രണ്ടു തിടപ്പള്ളികളും അതിനായി പണിതീർത്തിരുന്നു.

### സ്ഥലനാമ ഐതിഹ്യം
പരിപ്പ് എന്ന പേർ "ഭരിപ്പിൽ" (ഭരണം) നിന്നാണ് വന്നത് എന്നു കരുതുന്നു. തെക്കുംകൂറിന്റെ ഭരണസിരാകേന്ദ്രങ്ങളിൽ ഒന്നായിരുന്നു പരിപ്പ്. അതിനാൽ അങ്ങനെയാവാൻ സാധ്യതയേറെ.

## വിശേഷങ്ങൾ
### ഉത്സവം
ക്ഷേത്രത്തിലെ ആണ്ടുത്സവം മീനമാസം തിരുവാതിര ആറാട്ട് വരത്തക്ക രീതിയിൽ കൊടിയേറി എട്ടു ദിവസങ്ങൾ ആഘോഷിക്കുന്നു. ശിവരാത്രിയും അതിപ്രധാനമായി ആചരിച്ചുവരുന്നു. 

* തിരുവാതിര
* പ്രദോഷം

thumb|250px|കിഴക്കേ അമ്പലവട്ടം

## ക്ഷേത്ര ഭരണം
തിരുവിതാംകൂർ ദേവസ്വം ബോർഡിന്റെ കീഴിലാണ് ക്ഷേത്ര ഭരണം നടക്കുന്നത്.

## ക്ഷേത്ര പൂജകൾ
നിത്യേന മൂന്നു പൂജകൾ ഇവിടെ പതിവുണ്ട്.
* ഉഷപൂജ
* ഉച്ച പൂജ
* അത്താഴ പൂജ

### ക്ഷേത്ര തന്ത്രം
ഭദ്രകാളി മറ്റപ്പള്ളി നമ്പൂതിരിയിൽ നിക്ഷിപ്തമാണ് ഇവിടുത്തെ ക്ഷേത്ര തന്ത്രം.
 											
## ഉപദേവന്മാർ
* ശ്രീകൃഷ്ണൻ
* ശാസ്താവ്
* ഗണപതി
* ഭഗവതി	

## അവലംബം
 
വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
പയ്യന്നൂർ കോൺഗ്രസ്സ് സമ്മേളനം

ഉത്തരകേരളത്തിലെ ദേശീയപ്രസ്ഥാനചരിത്രത്തിലെ ഒരു സുപ്രധാന ചുവടുവെയ്പ്പാണ് **പയ്യന്നൂർ കോൺഗ്രസ് സമ്മേളനം**. കേരളത്തിൽ നടന്ന നാലമത് കോൺഗ്രസ് സമ്മേളനമായിരുന്നു അത്. 1928  മെയ് 25, 26, 27 തീയതികളിൽ നടന്ന സമ്മേളനത്തിൽ വെച്ചാണ്‌ ഇന്ത്യയിൽ ആദ്യമായി പൂർണസ്വാതന്ത്ര്യ പ്രമേയം അവതരിപ്പിച്ചത്.
## പിന്നിൽ പ്രവർത്തിച്ചവർ
മഹാകവി കുട്ടമത്തായിരുന്നു സ്വാഗതസംഘത്തിന്റെ അദ്ധ്യക്ഷനായിരുന്നത്. അജാനൂർ യുവജനസംഘം പ്രവർത്തകർ കെ. ടി. കുഞ്ഞിരാമൻ നമ്പ്യാരുടെ നേതൃത്വത്തിൽ വളണ്ടിയർ‌മാരായി ആദ്യവസാനം പ്രവർത്തിച്ചു. പണ്ഡിറ്റ് ജവഹർലാൽ നെഹ്റു ആയിരുന്നു യോഗാദ്ധ്യക്ഷൻ.
## പ്രത്യേകത
ഇന്ത്യയിൽ തന്നെ ആദ്യമായി പൂർണസ്വാതന്ത്ര്യപ്രമേയം കെ. കേളപ്പൻ അവതരിപ്പിച്ചു. അതിനെ പിന്താങ്ങി സംസാരിച്ചത് വിദ്വാൻ പി. കേളുനായരാണ്‌
ഇരട്ടയാർ ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിലെ കട്ടപ്പന ബ്ലോക്ക് പഞ്ചായത്തിലാണ് **ഇരട്ടയാർ ഗ്രാമപഞ്ചായത്ത്** സ്ഥിതി ചെയ്യുന്നത്. 1971-ൽ രൂപം കൊണ്ട ഈ പഞ്ചായത്തിന്റെ വിസ്തീർണ്ണം 32.37 ചതുരശ്രകിലോമീറ്ററാണ്.

## അതിരുകൾ
* കിഴക്ക് - പാമ്പാടുംപാറ പഞ്ചായത്ത്
* പടിഞ്ഞാറ് - കാമാക്ഷി പഞ്ചായത്ത്
* തെക്ക് - കട്ടപ്പന നഗരസഭ
* വടക്ക് - നെടുങ്കണ്ടം പഞ്ചായത്ത്
## വാർഡുകൾ
#ചെമ്പകപ്പാറ  	 
#ഈട്ടിത്തോപ്പ് 	 
#പള്ളിക്കാനം 	
#ഇരട്ടയാര് നോര്ത്ത് 	 
#എഴുകുംവയൽ 	 
#കാറ്റാടിക്കവല 	 
#ഇരട്ടയാര് 	
#ശാന്തിഗ്രാം സൌത്ത് 	 
#ഉപ്പുകണ്ടം 	
#തുളസിപ്പാറ 	
#വാഴവര 	
#നാലുമുക്ക് 	
#ശാന്തിഗ്രാം 	 
#ഇടിഞ്ഞമല

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ശാസ്തമംഗലം മഹാദേവക്ഷേത്രം

**ശാസ്തമംഗലം മഹാദേവക്ഷേത്രം:** തിരുവനന്തപുരം ജില്ലയിലെ ശാസ്തമംഗലത്താണ് മഹാദേവക്ഷേത്രം സ്ഥിതിചെയ്യുന്നത്. പരശുരാമൻ സ്ഥാപിച്ചു എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത് . വലിപ്പമേറിയ ഇവിടുത്തെ ബലിക്കല്ല് വളരെ പ്രസിദ്ധമാണ്. 

## ക്ഷേത്രം
വട്ട ശ്രീകോവിലോടു കൂടിയ നാലമ്പല സമുച്ചയമാണിവിടുത്തെ ശിവക്ഷേത്രം. പാർവ്വതീസമേതഭാവത്തിൽ കിഴക്കോട്ട് ദർശനമായാണ് ഇവിടെ ശിവപ്രതിഷ്ഠ. കൊടിമരം സ്വർണ്ണം പൂശീയതാണ്. വളരെ വലിപ്പമേറിയതാണ് ഇവിടുത്തെ ബലിക്കല്ല്. തിരുവിതാംകൂർ രാജാക്കന്മാർ ഇവിടെ ദർശനത്തിനു വരുമ്പോൾ പൂർണ്ണ അലങ്കാരത്തോടെ വന്നിരുന്നു.

## പൂജകൾ
മൂന്നു പൂജകൾ ഇവിടേ നിത്യേന പതിവുണ്ട്.

* ഉഷപൂജ
* ഉച്ചപൂജ
* അത്താഴപൂജ

## ഉപദേവന്മാർ

* ഗണപതി
* അയ്യപ്പൻ
* മുരുകൻ
* ഭദ്രകാളി
* വീരഭദ്രൻ

## വിശേഷങ്ങൾ

### ഉത്സവം
ധനുമാസത്തിൽ പത്തു ദിവസം ഇവിടെ ആണ്ടുത്സവം ആഘോഷിക്കുന്നു. തിരുവാതിരനാളിലാണ് ആറാട്ട്.

### ശിവരാത്രി
കുംഭമാസത്തിലെ കറുത്ത ചതുർദ്ദശി നാളിൽ ശിവരാത്രി ആഘോഷിയ്ക്കുന്നു.

## ക്ഷേത്രത്തിൽ എത്തിചേരാൻ
തിരുവനന്തപുരം റെയിൽവേ സ്റ്റേഷനിൽ നിന്നും 7-കിലോമീറ്റർ ദൂരത്ത്, തിരുവനന്തപുരം ശാസ്തമംഗലം റോഡിൽ പൈപ്പിൻമൂടിനടുത്താണ് ക്ഷേത്രം സ്ഥിതിചെയ്യുന്നത്.

## അവലംബം
 
വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ബോക്സർ (ചലച്ചിത്രം)

ബൈജു കൊട്ടാരക്കരയുടെ സംവിധാനത്തിൽ ബാബു ആന്റണി, നരേന്ദ്രപ്രസാദ്, സുകുമാരൻ, ഹരിത, അനുഷ എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ബോക്സർ***. ഹരിതയുടെ ആദ്യ ചിത്രമാണിത്. രോഹിത് ഫിലിംസ് പ്രൈവറ്റ് ലിമിറ്റഡിന്റെ ബാനറിൽ ദിനേശ് പണിക്കർ നിർമ്മിച്ച ഈ ചിത്രം വിതരണം ചെയ്തത് വി.ഐ.പി. റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
ബിച്ചു തിരുമല, എസ്. രമേശൻ നായർ എന്നിവർ എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് ടോമിൻ ജെ. തച്ചങ്കരി ആണ്. പശ്ചാത്തലസംഗീതം എസ്.പി. വെങ്കിടേഷ് കൊടുത്തിരിക്കുന്നു. ഗാനങ്ങൾ രഞ്ജിനി വിപണനം ചെയ്തിരിക്കുന്നു.

; ഗാനങ്ങൾ
# തീം മ്യൂസിക്
# ബോക്സർ – മനോ, ശുഭ
# പകൽ മായുന്നു – കെ.ജെ. യേശുദാസ്
# മുത്താരം പൂവേ – അനുപമ, ശുഭ
# കൊലുസ്സിൻ കൊഞ്ചലിൽ – ഹരിഹരൻ
# വാരാനി – സുരേഷ് പീറ്റേഴ്സ്, ഷാഹുൽ ഹമീദ്, ജി.വി. പ്രകാശ്, കെ.എസ്. ചിത്ര
# കൊലുസ്സിൻ കൊഞ്ചലിൽ – കവിത സുബ്രഹ്മണ്യം

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ബോക്സർ''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദിനേഷ് പണിക്കർ നിർമ്മിച്ച ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
മുഹമ്മദ് നാസിറുദ്ദീൻ അൽബാനി

പ്രശസ്തനായ ഒരു അൽബേനിയൻ സലഫി ഹദീഥ് പണ്ഡിതനാാണ് **മുഹമ്മദ്‌ നാസ്വിറുദ്ദീൻ അൽ അൽബാനി** (1914 – October 2, 1999) (). സലഫി ചിന്താധാരയുടെ ഒരു പ്രമുഖ വ്യക്തിത്വമായിരുന്ന അദ്ദേഹം സിറിയയിലാണ് വളർന്നുവന്നത്. അദ്ദേഹത്തിന്റെ ചെറുപ്പത്തിൽ തന്നെ അവിടെ കുടിയേറിയ കുടുംബത്തോടൊപ്പമായിരുന്നു നാസ്വിറുദ്ദീൻ താമസിച്ചിരുന്നത്. 

## ജീവിതരേഖ
1914-ൽ (1333 ഹിജ്റ) അന്നത്തെ അൽബേനിയൻ തലസ്ഥാനത്താണ് നാസ്വിറുദ്ദീൻ ജനിച്ചത്. തുടർന്ന് അദ്ദേഹം പിതാവിൻറെ കൂടെ ദാമാസ്കസിലേക്ക് പലായനം ചെയ്തു. പ്രാഥമിക വിദ്യാഭ്യാസം അവിടെ.
വിദ്യാഭ്യാസം ഖുർആൻ, പാരായണ നിയമം, വ്യാകരണം - ഉച്ചാരണ നിയമങ്ങൾ, ഇമാം അഹ്മദ് ൻറെ കർമശാസ്ത്രം എന്നിവ പഠിച്ചു. ശൈഖ് സഈദുൽ ബുർഹാനീ ആയിരുന്നു ഹനഫീ കർമശാസ്ത്രത്തിൽ ഗുരു.
പിതാവിൽനിന്ന് ഘടികാരം നന്നാക്കുന്ന വിദ്യ പഠിച്ചു. അതിൽ പ്രാവീണ്യം നേടി. ഈ ജോലി ചെയ്യുന്നതിനിടയിലുള്ള ഒഴിവുസമയം കൂടുതൽ പഠനത്തിനു ഉപയോഗപ്പെടുത്തി.
### ഹദീസ് പഠനം

മദീന യൂണിവേഴ്‌സിറ്റിയിൽ ഹദിസ് അധ്യാപനായി നിയമിക്കപ്പെട്ടു. മൂന്നു  വർഷം നീണ്ടു നിന്ന ആ സേവന കാലത്ത് സനദ്(ഹദീസുകളുടെ നിവേദക പരമ്പര) സഹിതം ഹദീസ് പഠിപ്പിക്കുന്ന ശൈലിയാണ് സ്വീകരിച്ചിരുന്നത്. മറ്റു പല പദവികളും അദ്ദേഹം ഇതിനായി മാറ്റിവെച്ചു. പ്രശസ്തരായ പൗരാണിക ഹദീസ് പണ്ഡിതരെയും അദ്ദേഹം നിരൂപണം ചെയ്തു. അങ്ങനെ ഹദീസ് വിജ്ഞാനീയത്തിന്റെ ആധികാരിക സ്രോതസ്സായി മാറി.

വ്യാജവും ദുർബലവുമായ ഹദീസുകളെ പറ്റി വിവരിക്കുന്ന നിരവധി വാള്യങ്ങൾ തന്നെ അദ്ദേഹം എഴുതി. 'ദുർബലവും വ്യാജനിർമ്മിതവുമായ ഹദീസുകൾ സമുദായത്തിൽ അവയുടെ സ്വാധീനവും' എന്നാണ് ഗ്രന്ഥത്തിന്റെ പേര്. പ്രബലമായ ഹദീസുകളെ പറ്റി വേറൊരു ഗ്രന്ഥവും രചിച്ചിട്ടുണ്ട്. ഹിജാബുൽ മർഅത്തിൽ മുസ്‌ലിമ, സ്വിഫാത്തി സ്വലാത്തുന്നബിയ്യ, അഹ്കാമുൽ ജനാഇസ്, ആദാബുസ്സിഫാഫ്, തമാമൽ മിന്ന തുടങ്ങിയ തുടങ്ങിയ നിരവധി ഹദീസ് ഗ്രന്ഥങ്ങൾ അൽബാനി രചിച്ചു. രിയാദുസ്സ്വാലിഹീൻ, ഫിഖ്ഹുസ്സുന്ന തുടങ്ങിയ പ്രസിദ്ധ ഗ്രന്ഥങ്ങളിൽ പോലും പ്രമാദങ്ങൾ അദ്ദേഹം ചൂണ്ടിക്കാട്ടി. 
ഈരഗത്ത് അദ്ദേഹം വിമർശനങ്ങളും നേരിട്ടു. അൽബാനിയുടെ വൈരുദ്ധ്യങ്ങൾ തുടങ്ങിയ ഗ്രന്ഥങ്ങളും രംഗത്ത് വന്നു. അതിനെയൊക്കെ ശക്തിയായി നേരിട്ടു. 1999 ഒക്‌ടോബർ നാലിന് 85ാം വയസ്സിൽ നിര്യാതനായി.

## അവലംബം

വർഗ്ഗം:ഇസ്ലാമികപണ്ഡിതർ
വർഗ്ഗം:ഫൈസൽ അവാർഡ് ലഭിച്ചവർ
വർഗ്ഗം:1914-ൽ ജനിച്ചവർ
ശൈഖ് അബ്ദുൽ അസീസ് ബിൻ ബാസ്

1912 (1330 ഹി) ൽ സഊദി അറേബ്യയുടെ തലസ്ഥാന നഗരിയായ റിയാദിൽ ജനിച്ചു.
#### വിദ്യാഭ്യാസം
സഊദി അറേബ്യയിലെ പ്രശസ്ത പണ്ഡിതരായ ഷെയ്ഖ്‌ മുഹമ്മദ്‌ ബിൻ ഇബ്റാഹീം ആലു ഷെയ്ഖ്‌, ഷെയ്ഖ്‌ മുഹമ്മദ്‌ ബിൻ അബ്ദുൽ ലത്ത്വീഫ് ആലു ഷെയ്ഖ്‌, ഷെയ്ഖ്‌ സഅദു ബ്നു അബീ വഖാസ് അൽ ബുഖാരി തുടങ്ങിയ നിരവധി പണ്ഡിതരിൽനിന്നു വിദ്യാഭ്യാസം നേടി. ഇരുപതാം വയസ്സിൽ കാഴ്ചശക്തി പൂർണമായി നഷ്ടപ്പെട്ടെങ്കിലും വിജ്ഞാന സമ്പാദനം തുടർന്നു.
#### സ്ഥാനങ്ങൾ
1938 മുതൽ 1956 വരെ അൽ ഖർജ് കോടതിയിൽ ജഡ്ജിയായി സേവനമനുഷ്ടിച്ചു. തുടർന്ന് ഇമാം ഇബ്നു സഊദ് യൂണിവേഴ്സിറ്റിയിലെ മഅഹദ് ഇൽമി, ലോ കോളേജ് എന്നീ സ്ഥാപനങ്ങളിൽ പ്രഫസർ, 1962 മുതൽ 1975 വരെ മദീന യൂണിവേഴ്സിറ്റി വൈസ് ചാൻസലർ എന്നീ ഔദ്യോഗിക പദവികളും വഹിച്ചു. ദാറുൽ ഇഫ്ത ചെയർമാൻ, സഊദി അറേബ്യയുടെ ഗ്രാൻറ് മുഫ്തി (മുഖ്യ മതകാര്യ ഉപദേശകൻ) എന്നീ ഉന്നത പദവികളിൽ സേവനമനുഷ്ടിച്ചു.
#### മരണം
1999 മെയ് 13 നു ഇഹലോക വാസം വെടിഞ്ഞു.

വർഗ്ഗം:ഇസ്ലാമികപണ്ഡിതർ
വർഗ്ഗം:ഫൈസൽ അവാർഡ് ലഭിച്ചവർ
വർഗ്ഗം:1912-ൽ ജനിച്ചവർ
അയ്യപ്പൻ കോവിൽ ഗ്രാമപഞ്ചായത്ത്

ഇടുക്കി ജില്ലയിലെ ഇടുക്കി താലൂക്കിലെ, കട്ടപ്പന ബ്ലോക്ക് പഞ്ചായത്തിലാണ് **അയ്യപ്പൻ കോവിൽ ഗ്രാമപഞ്ചായത്ത്** സ്ഥിതി ചെയ്യുന്നത്. 42.68 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്തിൽ അയ്യപ്പൻ കോവിൽ, ആനവിലാസം എന്നീ വില്ലേജുകളും ഉൾപ്പെടുന്നു. 2016 പഞ്ചായത്ത് തിരഞ്ഞെടുപ്പിൽ ഇടതുപക്ഷ ജനാധിപത്യ മുന്നണി അധികാരത്തിലെത്തി പ്രസിഡന്റ് എ എൽ ബാബുവും വൈസ് പ്രസിഡന്റ് നിഷാ ബിനോജുമാണ്.            
## ചരിത്രം
## അതിരുകൾ
* വടക്ക് - കാഞ്ചിയാർ ഗ്രാമപഞ്ചായത്ത്
* കിഴക്ക് - കുമളി പഞ്ചായത്ത്
* തെക്ക് - ഏലപ്പാറ പഞ്ചായത്ത്
* പടിഞ്ഞാറ് - ഉപ്പുതറ പഞ്ചായത്ത്

## വാർഡുകൾ
# അയ്യപ്പൻകോവിൽ 	 
#ആനക്കുഴി 	
#മാട്ടുക്കട്ട 	 
#ചേമ്പളം 	 
#മേരികുളം 	 
#ഡോര്ലാന്റ് 	
#പളനിക്കാവ് 	
#പുല്ലുമേട്
#പച്ചക്കാട്
#ഹെവൻ വാലി
#ചപ്പാത്ത് 	
#പൂവന്തികുടി
#ആലടി 	
#പരപ്പ്

## 2025 തദ്ദേശ തിരഞ്ഞെടുപ്പ് ഫലങ്ങൾ
താഴെ കൊടുത്തിരിക്കുന്ന ഗ്രാമപഞ്ചായത്ത് വാർഡ് അടിസ്ഥാനത്തിലുള്ള വിജയികളെ പ്രാദേശിക തിരഞ്ഞെടുപ്പ് ഫലങ്ങളുടെ ഔദ്യോഗിക വെബ് സൈറ്റിൽ നിന്നാണ് എടുത്തിരിക്കുന്നത്.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ചക്കുപള്ളം ഗ്രാമപഞ്ചായത്ത്

ഇടുക്കി ജില്ലയിലെ പീരുമേട് താലൂക്കിലെ കട്ടപ്പന ബ്ലോക്ക് പഞ്ചായത്തിലാണ്  **ചക്കുപള്ളം ഗ്രാമപഞ്ചായത്ത്** സ്ഥിതി ചെയ്യുന്നത്. ഇതിൽ ഉൾപ്പെടുന്ന വില്ലേജുകളാണ് ചക്കുപള്ളം, അണക്കര, ആനവിലാസം എന്നിവ. 41.71 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത് 1977-ലാണ് രൂപം കൊണ്ടത്.

## അതിരുകൾ
* വടക്ക് - വണ്ടൻമേട്
* തെക്ക് - കുമിളി
* കിഴക്ക് - തമിഴ്നാട്
* പടിഞ്ഞാറ് - അയ്യപ്പൻ കോവിൽ പഞ്ചായത്ത് 
## വാർഡുകൾ
#ആനവിലാസം  	 
#നടുപ്പാറ 	 
#അമ്പലമേട് 	 
#ചക്കുപള്ളം നോർത്ത് 	 
#സുൽത്താൻകട
#അണക്കര 	 
#മൈലാടുംപാറ 	
#ചെല്ലാർകോവില് 	
#ഉദയഗിരി മേട് 	
#മത്തായികണ്ടം 	
#വലിയപാറ 	
#മേനോൻമേട് 	 
#ചക്കുപള്ളം സൌത്ത് 	
#മേല് ചക്കുപള്ളം 	 
#നെടുംതൊട്ടി

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ഇ.എം. ശ്രീധരൻ

സംസ്ഥാന ആസൂത്രണ ബോർഡ്  മുൻ അംഗവും  ജനകീയാസൂത്രണ പ്രസ്ഥാനത്തിന്റെ  നേതൃനിരയിലുണ്ടായിരുന്ന ആളും ആയിരുന്നു 2002-ൽ അന്തരിച്ച  **ഇ.എം. ശ്രീധരൻ**. 
അന്തരിച്ച മുൻ മുഖ്യമന്ത്രിയും മാർക്സിസ്റ്റ് നേതാവുമായ ഇ.എം.എസ്. നമ്പൂതിരിപ്പാടിന്റെ മകനായിരുന്ന ശ്രീധരൻ അന്തരിക്കുമ്പോൾ സി.പി.ഐ. (എം) സംസ്ഥാന കമ്മിറ്റി അംഗവും ദേശാഭിമാനി റസിഡന്റ് എഡിറ്ററും ആയിരുന്നു. മുഴുവൻ സമയ പാർട്ടി പ്രവർത്തനത്തിലേക്ക് വരുന്നതിനു മുമ്പ് ചാർട്ടേഡ് അക്കൗണ്ടന്റ് ആയിരുന്നു.

1947 ജനുവരി 12ന് ഇ.എം.എസ്. നമ്പൂതിരിപ്പാടിന്റെയും ആര്യ അന്തർജനത്തിന്റെയും മൂത്ത മകനായി ജനിച്ച ശ്രീധരൻ തൃശ്ശൂർ ശ്രീ കേരളവർമ്മ കോളേജിലാണ് പഠിച്ചത്. വർഷങ്ങളോളം ചാർട്ടേഡ് അക്കൗണ്ടന്റായി സേവനമനുഷ്ഠിച്ചശേഷമാണ് 1996ൽ അദ്ദേഹം ജനകീയാസൂത്രണ പദ്ധതിയിലേയ്ക്ക് വന്നത്. 1998ൽ അച്ഛൻ മരിച്ചശേഷമാണ് അദ്ദേഹം പാർട്ടി സംസ്ഥാന കമ്മിറ്റി അംഗമായി ചുമതലയേറ്റത്. 

അർബുദരോഗത്തെത്തുടർന്ന് ഏറെക്കാലമായി ചികിത്സയിലായിരുന്ന ശ്രീധരൻ 2002 നവംബർ 14ന് 55ആം വയസ്സിൽ അന്തരിച്ചു. പരേതയായ (2001ൽ അന്തരിച്ച) ഡോ. യമുനയാണ് ഭാര്യ. രണ്ട് ആൺമക്കളുണ്ട്.

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം: ജനകീയാസൂത്രണം
വർഗ്ഗം: 1947-ൽ ജനിച്ചവർ
വർഗ്ഗം: 2002-ൽ മരിച്ചവർ
വർഗ്ഗം: ജനുവരി 12-ന് ജനിച്ചവർ
വർഗ്ഗം: നവംബർ 14-ന് മരിച്ചവർ
പാമ്പാടുംപാറ ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിലാണ് **പാമ്പാടുംപാറ ഗ്രാമപഞ്ചായത്ത്** സ്ഥിതി ചെയ്യുന്നത്. 44.64 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത് നെടുങ്കണ്ടം ബ്ളോക്ക് പഞ്ചായത്ത് പരിധിയിൽ സ്ഥിതി ചെയ്യുന്നു. കൂടാതെ പാമ്പാടുംപാറ, കരുണാപുരം എന്നീ വില്ലേജുകളും ഉൾപ്പെടുന്നു. 1962-ൽ വണ്ടൻമേട് പഞ്ചായത്ത് വിഭജിച്ചാണ് പാമ്പാടുംപാറ പഞ്ചായത്ത് രൂപംകൊണ്ടത്.

## അതിരുകൾ
* വടക്ക് - നെടുങ്കണ്ടം ഗ്രാമപഞ്ചായത്ത്
* കിഴക്ക് - കരുണാപുരം ഗ്രാമപഞ്ചായത്ത്
* തെക്ക് - വണ്ടൻമേട്, കരുണാപുരം പഞ്ചായത്തുകൾ
* പടിഞ്ഞാറ് - ഇരട്ടയാർ, കട്ടപ്പന പഞ്ചായത്തുകൾ 
## വാർഡുകൾ
#കല്ലാർ  	 
#താന്നിമൂട് 	
#മുണ്ടിയെരുമ 	
#തൂക്കുപാലം 	 
#ബാലഗ്രാം 	 
#തേർഡ് കൃാമ്പ് 	
#കുമരകംമെട്ട് 	
#എടത്വമെട്ട് 	
#അനൃയര്തൊളു 	
#സനൃാസിയോട 	 
#ആദിയാർപുരം 	 
#പുതുകാട് 	 
#വലിയതോവാള 	
#മന്നാകുടി 	
#പാമ്പാടുംപാറ 	 
#വട്ടപ്പാറ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
നെടുങ്കണ്ടം ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിലാണ് **നെടുങ്കണ്ടം ഗ്രാമപഞ്ചായത്ത്** സ്ഥിതി ചെയ്യുന്നത്. ഇതിൽ നെടുങ്കണ്ടം ബ്ളോക്കിലെ തന്നെ കൽകൂന്തൽ, പാറത്തോട് എന്നീ വില്ലേജുകളും ഉൾപ്പെടുന്നു. 71.95 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത് 1968-ലാണ് നിലവിൽ വന്നത്.

## അതിരുകൾ
* വടക്ക് - ഉടുമ്പൻചോല ഗ്രാമപഞ്ചായത്ത്
* തെക്ക് - പാമ്പാടുംപാറ ഗ്രാമപഞ്ചായത്ത്
* കിഴക്ക് - തമിഴ്നാട് സംസ്ഥാന അതിർത്തി
* പടിഞ്ഞാറ് - ഇരട്ടയാർ, വാത്തിക്കുടി ഗ്രാമപഞ്ചായത്തുകൾ
## വാർഡുകൾ
#പൊന്നാമല  	 
#ചരൽമേട്
#മഞ്ഞപ്പെട്ടി 	 
#ചെമ്പകക്കുഴി
#കൽകൂന്തൽ
#കൈലാസപാറ 	 
#ഇല്ലിക്കാനം 	
#തിരുവല്ലപ്പാടി
#കോമ്പയാർ 	 
#പാലാ​ർ 	 
#പുഷ്പകണ്ടം 	
#ചോറ്റുപ്പാറ
#ചെന്നാപ്പാറ 	 
#തൂക്കുപാലം
#കല്ലുമേൽക്കല്ല്
#താന്നിമൂട്
#കല്ലാർ
#നെടുങ്കണ്ടം ഈസ്റ്റ്
#നെടുങ്കണ്ടം വെസ്റ്റ്
#കൗന്തി
#എഴുകുംവയൽ
#പച്ചടി
#പത്തുവളവ്
#മഞ്ഞപ്പാറ

## 2025 തദ്ദേശ തിരഞ്ഞെടുപ്പ് ഫലങ്ങൾ
താഴെ കൊടുത്തിരിക്കുന്ന ഗ്രാമപഞ്ചായത്ത് വാർഡ് അടിസ്ഥാനത്തിലുള്ള വിജയികളെ പ്രാദേശിക തിരഞ്ഞെടുപ്പ് ഫലങ്ങളുടെ ഔദ്യോഗിക വെബ് സൈറ്റിൽ നിന്നാണ് എടുത്തിരിക്കുന്നത്.

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
ചിന്നക്കനാൽ ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന പഞ്ചായത്താണ് **ചിന്നക്കനാൽ ഗ്രാമപഞ്ചായത്ത്**. ഇത് ഉടുമ്പൻചോല താലൂക്കിലെ തന്നെ ദേവികുളം ബ്ലോക്കിലാണ് ഉൾപ്പെടുന്നത്. 66.74 ചതുരശ്ര കിലോമീറ്റർ വിസ്തൃതിയുള്ള ഈ പഞ്ചായത്ത് 1969 സെപ്തംബർ 29 നാണ് നിലവിൽ വന്നത്.
## അതിരുകൾ
* വടക്ക് - ദേവികുളം ഗ്രാമപഞ്ചായത്ത്
* തെക്ക് - രാജകുമാരി , ശാന്തൻപാറ ഗ്രാമപഞ്ചായത്തുകൾ
* കിഴക്ക് - തമിഴ്നാട് സംസ്ഥാന അതിർത്തി
* പടിഞ്ഞാറ് -ദേവികുളം,ബൈസൺവാലി പഞ്ചായത്തുകൾ
## വാർഡുകൾ
#പവർഹൌസ്
#ചിന്നക്കനാൽ 	 
#ഗുണ്ടുമല 	
#ലോവർ സൂര്യനെല്ലി 	
#നാഗമല 	 
#പാപ്പാത്തിച്ചോല 	
#ചെമ്പകത്തൊഴുകുടി
#ബിയൽറാം 	 
#സിംഗുകണ്ടം
#സൂര്യനെല്ലി 	
#പെരിയകനാൽ 	 
#വേണാട് 	 
#മുട്ടുകാട്

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
സേനാപതി ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് **സേനാപതി ഗ്രാമപഞ്ചായത്ത്**. 
40.948 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത്  നെടുങ്കണ്ടം ബ്ളോക്ക് പഞ്ചായത്ത്, ചതുരംഗപ്പാറ വില്ലേജ്, കാന്തിപ്പാറ വില്ലേജ്, ഉടുമ്പൻചോല വില്ലേജ് എന്നിവയുടെ പരിധിയിൽ വരുന്നു. 1.12.1971-ലാണ് സേനാപതി പഞ്ചായത്ത് രൂപം കൊണ്ടത്.

## അതിരുകൾ
* വടക്ക് - പന്നിയാർപുഴ, രാജകുമാരി പഞ്ചായത്ത്
* കിഴക്ക് - ശാന്തൻപാറ പഞ്ചായത്ത് 
* തെക്ക് - ചെമ്മണ്ണാർപുഴ, ഉടുമ്പൻചോല പഞ്ചായത്ത്
* പടിഞ്ഞാറ് - പന്നിയാർപുഴ, രാജാക്കാട് പഞ്ചായത്ത്
## വാർഡുകൾ
#കനകപ്പുഴ  	 
#മാങ്ങതൊട്ടി 	
#ആവണകുംച്ചാല് 	
#സേനാപതി
#സെര്ഗ്ഗംമേട് 	 
#വട്ടപ്പാറ  
#തലയങ്കാവ് 	
#മേലേചെമ്മണ്ണാർ 	 
#വെങ്കലപാറ 	
#എഴരയേക്കർ 	 
#മുക്കുടില് 	 
#കാന്തിപ്പാറ 	 
#കുത്തുങ്കൽ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
തനക്ക്

right|thumb|200px|സമ്പൂർണ്ണ തനക്ക് ചുരുളുകൾ

എബ്രായബൈബിളിലെ ഗ്രന്ഥങ്ങളുടെ അംഗീകൃതസംഹിതയെ സൂചിപ്പിക്കാൻ യഹൂദർ ഉപയോഗിക്കുന്ന പേരാണ്  **തനക്ക്**.  "മസോറട്ടിക് പാഠം", "മിക്രാ" എന്നീ പേരുകളിലും അതറിയപ്പെടുന്നു.  തനക്ക് എന്ന ചുരുക്കപ്പേര്  മസോറട്ടിക് പാഠത്തിന്റെ പരമ്പാരാഗതമായ മൂന്നു ഉപവിഭാഗങ്ങളുടെ പേരിന്റെ ആദ്യാക്ഷരങ്ങൾ ചേർന്നുണ്ടായതാണ്: പഞ്ചഗ്രന്ഥി എന്നുകൂടി അറിയപ്പെടുന്ന നിയമസംഹിതയായ **തോറാ**, പ്രവചനഗ്രന്ഥങ്ങളായ **നെവീം**, പ്രബോധനപരമായ ലിഖിതങ്ങൾ ചേർന്ന **കെതുവിം** എന്നിവയാണ് ആ ഉപവിഭാഗങ്ങൾ.  തനക്ക് എന്ന പേര് തോറാ, നെവീം, കെതുവിം എന്നീ ഗ്രന്ഥസമുച്ചയങ്ങളെ സൂചിപ്പിക്കുന്നു.  'വായിക്കപ്പെടുന്നത്' എന്നർത്ഥമുള്ള "മിക്രാ" (מקרא), എന്ന പേര് തനക്കിനു പകരമായി ഉപയോഗിക്കുന്ന ഒരു എബ്രായ നാമമാണ്.  ബൈബിളിന്റെ പുരാതന ഗ്രീക്കു പരിഭാഷയായ സെപ്ത്വജിന്റ്, യഹൂദരുടെ അംഗീകൃതപാഠത്തിൽ ഇല്ലാത്ത ചില ഭാഗങ്ങൾ ഉൾക്കൊള്ളുന്നു.  ഈ ഭാഗങ്ങൾ വ്യത്യസ്ത അളവുകളിൽ അടങ്ങുന്ന തനക്കിന്റെ ക്രിസ്തീയപാഠങ്ങൾ പൊതുവേ പഴയനിയമം എന്നറിയപ്പെടുന്നു.  സെപ്ത്വജിന്റും മസോറട്ടിക് പാഠവും തമ്മിൽ ഉള്ളടക്കത്തിൽ ഗണ്യമായ വ്യത്യാസമുണ്ട്.  "നിയമത്തേയും പ്രവാചകന്മാരേയും" പുതിയനിയമം പലവട്ടം വേർതിരിച്ചു പറയുന്നുണ്ടെങ്കിലും, പഴയനിയമം, യഹൂദബൈബിളിലെ പരമ്പരാഗത ഉപവിഭാഗങ്ങളെ പിന്തുടരുന്നില്ല. 

താൽമുദിൽ രേഖപ്പെടുത്തിയിരിക്കുന്ന ഒരു യഹൂദപാരമ്പര്യം അനുസരിച്ച്  എബ്രായ ബൈബിൾ സംഹിത, യഹൂദമഹാസഭയിലെ മനീഷികൾ ക്രി.മു. 450-ഓടു കൂടി ക്രോഡീകരിച്ച് അന്നുമുതൽ മാറ്റമില്ലാതെ തുടർന്നതാണ്.  എന്നാൽ എബ്രായബൈബിളിന്റെ കാനോനികസംഹിതയുടെ വികാസം ക്രി.മു. 200-നും ക്രി.വ. 200-നും ഇടയ്ക്കു നടന്നു എന്നാണ് മിക്കവാറും ആധുനിക പണ്ഡിതന്മാർ കരുതുന്നത്. 

യഹൂദ ബൈബിളിന്റെ എബ്രായഭാഷയിലെ മൂല ലിഖിതരൂപം ചില സ്വരാക്ഷരങ്ങൾ മാത്രം ചേർന്ന് മിക്കവാറും വ്യഞ്ജനമാത്രമായ(abjad) പാഠമായിരുന്നു.  മദ്ധ്യയുഗങ്ങളിൽ, മസോറട്ടുകൾ എന്നറിയപ്പെടുന്ന ഒരുകൂട്ടം പണ്ഡിതന്മാർ, ഈ മൂലപാഠത്തോട് സ്വരങ്ങൾ ചേർക്കാനുള്ള ഒരു ഏകീകൃത വ്യവസ്ഥ രൂപപ്പെടുത്തി.  തനക്കിന്റെ വായനാപാരമ്പര്യം പിന്തുടർന്ന് ഈ വ്യവസ്ഥ രൂപപ്പെടുത്തിയത് തിബേരിയസ് പാഠശാലയിലെ റബൈ അഹറോൻ ബെൻ മോസസ് ബെൻ അഷെർ ആണ്.  അതിനാൽ ഇത് "തിബേരിയൻ സ്വരപദ്ധതി"(Tiberian vocalization) എന്നറിയപ്പെടുന്നു.  യഹൂദമനീഷിയായ ബെൻ നഫ്‌താലിയുടേയും ബാബിലോണിയൻ പാഠശാലകളിലേയും ആശയങ്ങളും ഈ വ്യവസ്ഥയുടെ വികാസത്തെ സഹായിച്ചു. ഈ ക്രമീകരണം താരതമ്യേന അടുത്തകാലത്തുണ്ടായതാണെങ്കിലും, അതിലെ സ്വരപദ്ധതി മോശെയ്ക്ക് സീനായ് മലയിൽ കിട്ടിയ ദൈവവെളിപാടിന്റെ തന്നെ ഭാഗമായിരുന്നു  എന്നു ചില പരമ്പരാഗത രേഖകളും യാഥാസ്ഥിതിക യഹൂദരും  അവകാശപ്പെടുന്നു.  ഉച്ചാരണ, വിരാമവ്യവസ്ഥകളില്ലാതെ മൂലപാഠത്തിന്റെ വായന സാധ്യമാകുമായിരുന്നില്ല എന്ന യുക്തിയെയാണ് ഈ വാദം ആശ്രയിക്കുന്നത്.   പാഠം (מקרא *മിക്ര*), ഉച്ചാരണം (ניקוד *നിഗ്ഗുദ്*) വായന (טעמים *തെ-ആമിം*) എന്നിവയുടെ ചേർച്ച വായനക്കാരനെ,  തനക്കിന്റെ ലളിതാർത്ഥവും, വാക്‌ധാരയുടെ സൂക്ഷ്മാർത്ഥങ്ങളും ഗ്രഹിക്കാൻ സഹായിക്കുന്നു. 

## അവലംബം
തൊടുപുഴ നഗരസഭ

thumb|200px|'''തൊടുപുഴ നഗരം'''
കേരളത്തിലെ ഇടുക്കി ജില്ലയിലെ നഗരസഭയാണ് **തൊടുപുഴ നഗരസഭ**. ജില്ല ആസ്ഥാനം പൈനാവാണെങ്കിലും. 2015 ജനുവരി 14 വരെ ജില്ലയിലെ ഏക നഗരസഭയായിരുന്നു തൊടുപുഴ. 2015ൽ കട്ടപ്പന നഗരസഭ രൂപവത്കരിച്ചപ്പോൾ ആ പദവി നഷ്ടമായി.  
## അതിരുകൾ
* വടക്ക് - കുമാരമംഗലം ഗ്രാമപഞ്ചായത്ത്
* കിഴക്ക് - കരിമണ്ണൂർ ഗ്രാമപഞ്ചായത്ത്
* തെക്ക് - കരിങ്കുന്നം ഗ്രാമപഞ്ചായത്ത്
* പടിഞ്ഞാറ് - പുറപ്പുഴ_ഗ്രാമപഞ്ചായത്ത്, മണക്കാട്, മണത്തൂർ പഞ്ചായത്ത്

## ജലസ്രോതസ്സുകൾ
ഇടുക്കി ജലവൈദ്യുതപദ്ധതിയിൽ നിന്നും മൂലമറ്റം പവർഹൗസ് വഴി പുറന്തള്ളുന്ന ജലമൊഴുകുന്ന തൊടുപുഴയാറാണ് നഗരസഭയുടെ പ്രധാന ജലസ്രോതസ്സ്. ഇത് കൃഷി, ഗാർഹികം തുടങ്ങി എല്ലാ ആവശ്യങ്ങൾക്കും ഉപയോഗിക്കുന്നു.

## ആരാധനാലയങ്ങൾ
**ക്ഷേത്രങ്ങൾ**
* തൊടുപുഴ ശ്രീകൃഷ്ണസ്വാമി ക്ഷേത്രം 
* കാഞ്ഞിരമറ്റം മഹാദേവ ക്ഷേത്രം
* കാരിക്കോട് ശ്രീ ഭഗവതി ക്ഷേത്രം
* നടയിൽക്കാവ് ഭഗവതി ക്ഷേത്രം 
* മണക്കാട് നരസിഹസ്വാമി ക്ഷേത്രം
* ആനക്കൂട് മുല്ലയ്ക്കൽ ശ്രീ ധർമ്മശാസ്താ   ദേവീ ക്ഷേത്രം

**ക്രിസ്ത്യൻ ദേവാലയങ്ങൾ**
* സെന്റ് ജോർജ്ജ് ദേവാലയം
* ചുങ്കം സെന്റ് മേരീസ് ഫോറോനാ ചർച്ച്
* സെന്റ് മൈക്കിൾസ് ചർച്ച്

**മുസ്ലിം പള്ളികൾ**
* നൈനാർ പള്ളി
* പഴയരി ജുമാമസ്ജിദ്

## പൊതുവിവരങ്ങൾ
2001-ലെ ജനസംഖ്യാ കണക്കെടുപ്പനുസരിച്ച്:

## Current Members
പുറപ്പാട്

എബ്രായ ബൈബിളിലേയും ക്രിസ്ത്യാനികളുടെ പഴയനിയമത്തിലേയും രണ്ടാമത്തെ ഗ്രന്ഥമാണ് **പുറപ്പാട്**. പഞ്ചഗ്രന്ഥി എന്നു കൂടി അറിയപ്പെടുന്ന യഹൂദനിയമഗ്രന്ഥമായ തോറയിലെ അഞ്ചുഗ്രന്ഥങ്ങളിൽ രണ്ടാമത്തേതും ഇതാണ്. ഈജിപ്തിലെ അടിമത്തത്തിൽ നിന്നുള്ള എബ്രായജനതയുടെ മോചനത്തിന്റേയും മരുഭൂമിയിലൂടെ ദൈവത്തിന്റെ പർവതമായ സീനായ് മലവരെ മോശെ അവരെ നയിക്കുന്നതിന്റെയും കഥയാണ് ഇതു പറയുന്നത്. സീനായ് പർവതത്തിൽ ദൈവമായ യഹോവ എബ്രായജനതയ്ക്ക് അവരുടെ നിയമസംഹിത നൽകുകയും അവരുമായി ഒരുടമ്പടിയിൽ ഏർപ്പെടുകയും ചെയ്തു. യഹോവയോടു ജനത വിശ്വസ്തരായിരുന്നാൽ കാനാൻ ദേശം അവർക്ക് അവകാശമായി കൊടുക്കുമെന്നായിരുന്നു ഉടമ്പടി. മരുഭൂമിയിൽ ജനതയുടെ സഞ്ചരിക്കുന്ന ആരാധനാലയമായിരുന്ന ദൈവകൂടാരത്തിന്റെ (Tabernacle) നിർമ്മിതിയിലാണ് പുറപ്പാട് പുസ്തകം സമാപിക്കുന്നത്.
 

പുറപ്പാട് ഉൾപ്പെടെയുള്ള പഞ്ചഗ്രന്ഥിയിലെ അഞ്ചു പുസ്തകങ്ങളുടേയും കർത്താവ് മോശെ ആണെന്നാണ് പാരമ്പര്യം. ഈ കൃതി എങ്ങനെ അതിന്റെ അന്തിമരൂപത്തിൽ എത്തിച്ചേർന്നു എന്നതിനെക്കുറിച്ച് ആധുനിക ബൈബിൾ പണ്ഡിതന്മാർക്കിടയിൽ അഭിപ്രായൈക്യമില്ല. പുറപ്പാട് ഒന്നിലേറെപ്പേരുടെ രചനയാണെന്നും ക്രി.മു. ആറും അഞ്ചും നൂറ്റാണ്ടുകളിലെ ബാബിലോണിയ പ്രവാസകാലത്തും പേർഷ്യൻ ഭരണകാലത്തുമാണ് അതു രൂപപ്പെട്ടതെന്നും വിശ്വസിക്കപ്പെടുന്നു.

## അവലംബം


വർഗ്ഗം:പഴയനിയമം
വർഗ്ഗം:എബ്രായ ബൈബിൾ
വർഗ്ഗം:പഞ്ചഗ്രന്ഥി
മലയാളഗ്രന്ഥവിവരം

ആദിമുദ്രണംമുതൽ 1995 വരെ മലയാളത്തിൽ പ്രസിദ്ധീകരിച്ച 52,000ലധികം പുസ്തകങ്ങളുടെ ഒരു ഇലക്ട്രോണിക് ഗ്രന്ഥസൂചിയാണു്. **മലയാളഗ്രന്ഥവിവരം**. യൂണിക്കോഡ് അധിഷ്ഠിതമായി മലയാള ലിപിയിൽ വിവരങ്ങൾ തിരയാനുള്ള സംവിധാനമുള്ള ഡിഡിസി രീതിയിലുള്ള ഡിജിറ്റൽ കാറ്റലോഗ് ഉൾച്ചേർത്ത സ്വതന്ത്ര വിവരശേഖരമാണിതു് . കേരളത്തിനകത്തും പുറത്തും നിന്നു് പ്രസിദ്ധീകരിക്കപ്പെട്ട മുഴുവൻ മലയാളപുസ്തകങ്ങളെക്കുറിച്ചുമുള്ള ഈ വിവരശേഖരത്തിന്റെ ക്രോഡീകരണത്തിനു് പ്രധാനമായും വഴിവെച്ചതു് കേരള സാഹിത്യ അക്കാദമി പ്രസിദ്ധീകരിച്ച കെ.എം. ഗോവിയുടെ മലയാളഗ്രന്ഥസൂചിയാണു്. 2003 ൽ ഡോ. ആർ. രാമൻനായരും കെ. എച്ച് ഹുസൈനും ചേർന്നുണ്ടാക്കിയ തലശ്ശേരി ബ്രണ്ണൻ കോളേജിലെ 22,000 ത്തോളംവരുന്ന മലയാളഗ്രന്ഥങ്ങളുടെ കാറ്റലോഗും ഇതിൽ ഉൾച്ചേർത്തിട്ടുണ്ട്. . സ്വതന്ത്ര മലയാളം കമ്പ്യൂട്ടിങ്ങ് , സെന്റർ ഫോർ സൌത്ത് ഇന്ത്യൻ സ്റ്റഡീസ്, ബീഹൈവ് ഡിജിറ്റൽ കൺസെപ്റ്റ്സ് തുടങ്ങിയ സംഘടനകളുടെ കൂട്ടായ പ്രവർത്തനഫലമായി നിർമ്മിച്ച മലയാളഗ്രന്ഥവിവരം 2009 ഡിസംബർ 10നു് തലശ്ശേരിയിൽ വച്ചാണ് പുറത്തിറക്കിയതു്. 

മലയാളഗ്രന്ഥവിവരം' എന്ന ഡിജിറ്റൽ വിവരവ്യവസ്ഥയുടെ ഈ ഡാറ്റാബേസു് ഏത് ഉപയോക്താവിനും സ്വതന്ത്രമായി ഉപയോഗിക്കാവുന്നതരത്തിൽ ഗ്നൂ_സാർവ്വജനിക_അനുവാദപത്രം v3 അനുമതിയിലും സോഫ്ടു്വെയർ സിസ്റ്റം ഗ്നൂ അഫെറോ സാർവ്വജനിക അനുവാദപത്രം v3 അനുമതിയിലും ആണ് പുറത്തിറക്കിയിരിക്കുന്നതു് . കെ.എം. ഗോവി ചെയർമാനും കെ.എച്ച്. ഹുസൈൻ കൺവീനറുമായ ഒരു ടാസ്ക്ഫോഴ്സാണ് ഇതിൽ പുതിയ വിവരങ്ങൾ ഓരോവർഷവും ഉൾച്ചേർക്കുന്നതു്  

കേരളസർക്കാരിന്റെ 2009ലെ സംസ്ഥാന ഇഗവർണൻസ് അവാർഡിൽ പ്രാദേശികഭാഷാ വിഭാഗത്തിൽ രണ്ടാം സ്ഥാനം മലയാളഗ്രന്ഥവിവരത്തിനു് ലഭിക്കുകയുണ്ടായി  .

## പുറത്തേക്കുള്ള കണ്ണികൾ

*മലയാള ഗ്രന്ഥവിവരം വെബ്ബ്സൈറ്റ് 

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:സ്വതന്ത്ര മലയാളം കമ്പ്യൂട്ടിങ്ങ്
ഗ്രന്ഥാലയ വിവര ശാസ്ത്രം

അറിവിന്റെ ശേഖരണ - വിതരണ കേന്ദ്രങ്ങളാണ് ഗ്രന്ഥാലയങ്ങൾ. വിവരങ്ങളുടെ ശാസ്ത്രീയമായ ശേഖരണ - വിതരണ രീതികളെ പറ്റി പ്രതിപാദിക്കുന്ന ശാസ്ത്രത്തെ **ഗ്രന്ഥാലയ വിവര ശാസ്ത്രം** എന്ന് ലളിതമായി  പറയാം .
## അഞ്ച് നിയമങ്ങൾ
ഡോ. എസ്. ആർ. രംഗനാഥൻ ആവിഷ്കരിച്ച ഗ്രന്ഥാലയ ശാസ്ത്രത്തിന്റെ അഞ്ചു നിയമങ്ങൾ ഇവയാണ്:
#പുസ്തകങ്ങൾ ഉപയോഗിക്കാനുള്ളതാണ്.
#ഓരോ വായനക്കാരനും അവന്റെ/ അവളുടെ പുസ്തകങ്ങൾ.
#ഓരോ പുസ്തകത്തിനും അതിന്റെ വായനക്കാർ.
#വായനക്കാരന്റെ സമയം ലാഭിക്കണം.
#ഗ്രന്ഥാലയം വളരുന്ന ഒരു ജൈവ രൂപമാണ്.

## അവലംബം

## പുറം കണ്ണികൾ
* Visualizing Library and Information Science from the practitioner’s perspective 
* LISNews.org  Librarian and Information Science News
* LISWire.com Librarian and Information Science Wire
* 
വർഗ്ഗം:ഗ്രന്ഥാലയശാസ്ത്രം
മട്ടന്നൂർ നഗരസഭ

കണ്ണൂർ ജില്ലയിലെ മട്ടന്നൂർ നഗരമുൾക്കൊള്ളുന്ന നഗരസഭയാണ് **മട്ടന്നൂർ നഗരസഭ**. 54.32  ചതുരശ്ര കിലോമീറ്റർ വിസ്തീർണ്ണമുള്ള ഈ നഗരസഭയിൽ ആകെ 35 വാർഡുകളാണുള്ളത്. 2011 കാനേഷുമാരി പ്രകാരം ആകെ ജനസംഖ്യ 47,078 ആണ്.

## സ്ഥലനാമോൽപ്പത്തി

മൊട്ടക്കുന്നുകളുടെ ഊര് എന്ന അർത്ഥത്തിൽ മൊട്ടന്നൂർ ലോപിച്ചാണ് മട്ടന്നൂർ ആയത് എന്നും, അതല്ല പഴയ സർവ്വേ റെക്കോർഡുകളിൽ പട്ടിണിക്കാട് എന്ന് രേഖപ്പെടുത്തിയിട്ടുള്ള ഈ പ്രദേശം പരിണമിച്ചാണ് മട്ടന്നൂരായതെന്നുമാണ് കരുതുന്നത്.

## ചരിത്രം

സ്വാതന്ത്ര്യ സമരത്തിന്റെ ഭാഗമായി ഇന്ത്യൻ നാഷണൽ കോൺഗ്രസ്സിന്റെ പ്രവർത്തനം 1926 മുതൽക്കാണ് മട്ടന്നൂരിൽ ആരംഭിച്ചത്. 1931 ൽ ആദ്യ കോൺഗ്രസ്സ് സമ്മേളം മട്ടന്നൂരിൽ വച്ച് നടന്നു. തുടർന്ന് 1934 ൽ വിഷ്ണു ഭാരതീയന്റെ നേതൃത്വത്തിൽ പര്യടനം നടത്തിയ അയിത്തോച്ചാടന ജാഥ, 1935 ൽ ഡോ. രാജേന്ദ്രപ്രസാദിന്റെ സന്ദർശനം, 1937 ൽ കെ.എ കേരളീയന്റെ നേതൃത്വത്തിലുള്ള കർഷക ജാഥ എന്നിവ മട്ടന്നൂരിന്റെ രാഷ്ട്രീയ പ്രബുദ്ധതയ്ക്ക് ആക്കം കൂട്ടിയ സംഭവങ്ങളായിരുന്നു. ദേശീയ പ്രസ്ഥാന പ്രവർത്തനത്തിന്റെ ഭാഗമായി 1936 ൽ   സ്ഥാപിക്കപ്പെട്ട വായനശാലയുടെ പ്രവർത്തനം 1940 ൽ ബ്രിട്ടീഷ് ഗവൺമെന്റ് നിരോധിച്ചു. 1930 കളിൽ നടന്ന നിയമ ലംഘന പ്രസ്ഥാനത്തിലും മട്ടന്നൂർ പങ്കുവഹിച്ചു. 1942 ക്വിറ്റ് ഇന്ത്യാ സമരത്തിലും മട്ടന്നൂർ സജീവമായിരുന്നു.

## ഭൂപ്രകൃതി

ചെമ്മണ്ണ്, ചരൾമണ്ണ്, പശിമരാശി മണ്ണ്, കറുത്ത മണ്ണ് എന്നിങ്ങനെ മണ്ണിന്റെ സ്വഭാവമനുസരിച്ച് നാലുതരങ്ങൾ കണ്ടുവരുന്നു.  ചെങ്കല്ലിന്റെയും കരിങ്കല്ലിന്റെയും പാറകളുടെയും ശേഖരങ്ങൾ സുലഭമാണ്. കുന്നിൻചെരിവുകൾ, ഉയർന്ന സമതലങ്ങൾ, തീരപ്രദേശങ്ങൾ, താഴ് വരകൾ, വയലുകൾ എന്നിങ്ങനെയുള്ള പ്രദേശങ്ങളിൽ വ്യത്യസ്ത കാർഷികവിളകൾ കൃഷിചെയ്തുവരുന്നു.  കൃഷിക്ക് യോഗ്യമല്ലാത്ത ഭൂമി ഇവിടെ കുറവാണ്.  ആകെ വിസ്തീർണ്ണത്തിൽ 0.5 ശതമാനം മുതൽ ഒരു ശതമാനം വരെ മാത്രമേ തരിശ് ഭൂമിയുള്ളൂ. മുനിസിപ്പൽ പ്രദേശത്തിന്റെ വടക്കേ അതിരായി ഏകദേശം 10 കി.മീ. നീളത്തിൽ ഒഴുകുന്ന ഇരിക്കൂർ (വളപട്ടണം) പുഴയും തെക്കുഭാഗത്തായി 8 കി.മീ. നീളത്തിൽ ഒഴുകുന്ന മണക്കായി പുഴയുമാണ്.

## നഗരസഭാ രൂപീകരണം

പഴശ്ശി, കോളാരി, പൊറോറ എന്നീ വില്ലേജുകൾ ചേർന്ന് 1962 ൽ മട്ടന്നൂർ പഞ്ചായത്ത് നിലവിൽ വന്നു. 1963 ൽ ആദ്യ തെരഞ്ഞെടുപ്പ് കെ. ടി മാധവൻ നമ്പ്യാരായിരുന്നു ആദ്യ പ്രസിഡന്റ്. 1978 ഭരണസമിതി പിരിച്ചുവിട്ടു. 1979 ൽ മുകുന്ദൻ മാസ്റ്റർ പഞ്ചായത്ത് പ്രസിഡന്റായി ഭരണസമിതി നിലവിൽ വന്നു. 1990 ൽ ആണ് മട്ടന്നൂർ മുനിസിപ്പാലിറ്റിയായി ഉയർത്തപ്പെട്ടത്. 1994 പഞ്ചായത്തായി തരം താഴ്ത്തിയെങ്കിലും കോടതി ഈ സർക്കാർ നടപടി തടഞ്ഞു.

## വ്യവസായം

മട്ടന്നൂർ നഗരസഭാ പ്രദേശം വ്യാവസായികമായി വളരെ പിന്നോക്കമാണ്.  ചെറുകിട വ്യവസായങ്ങൾക്കാവശ്യമായ പശ്ചാത്തല സൌകര്യങ്ങളുടെ വികസനം സാധ്യമാണെങ്കിലും ഇവിടെ വൻകിട വ്യവസായങ്ങൾ ഒന്നുംതന്നെ ആരംഭിക്കുകയുണ്ടായില്ല. 1977 -ൽ തലശ്ശേരി -മൈസൂർ റോഡരികിൽ 87.75 സെന്റ് സ്ഥലത്ത് ആരംഭിച്ച മിനി ഇൻഡസ്ട്രിയൽ എസ്റ്റേറ്റിൽ   വ്യവസായ യൂണിറ്റുകൾ പ്രവർത്തിക്കുന്നുണ്ട്. വ്യവസായത്തിന് ആവശ്യമായ ശുദ്ധജലം, വൈദ്യുതി മുതലായവ ലഭിക്കുന്നതിനുള്ള സംവിധാനങ്ങൾ ഇവിടെ സജ്ജീകരിച്ചിട്ടുണ്ട്.   ഈ കേന്ദ്രത്തിൽ ഒരുക്കിയിട്ടുള്ള വ്യവസായ ഷെഡ്ഡുകൾ വാടക അടിസ്ഥാനത്തിൽ വ്യവസായസംരംഭകർക്കു ലഭ്യമാണ്.

## പുറമേ നിന്നുള്ള കണ്ണികൾ
http://mattannurmunicipality.in 
http://mattannur.entegramam.gov.in

## അവലംബം


വർഗ്ഗം:കണ്ണൂർ ജില്ലയിലെ നഗരസഭകൾ
തളിപ്പറമ്പ് നഗരസഭ

കണ്ണൂർ ജില്ലയിലെ തളിപ്പറമ്പ് നഗരമുൾക്കൊള്ളുന്ന നഗരസഭയാണ് **തളിപ്പറമ്പ് നഗരസഭ**. 18.96  ചതുരശ്ര കിലോമീറ്റർ വിസ്തീർണ്ണമുള്ള ഈ നഗരസഭയിൽ ആകെ 35 വാർഡുകളാണുള്ളത്. ആകെ ജനസംഖ്യ 44,247
ആണ്. കേരളത്തിലെ ഗ്രേഡ് 1 നഗരസഭകളിൽ ഒന്നാണ് തളിപ്പറമ്പ് നഗരസഭ.

## സ്ഥലനാമ ചരിത്രം
തളിപ്പറമ്പ് എന്ന പദത്തിന്റെ ഉൽപ്പത്തിയെക്കുറിച്ച് പല സങ്കൽപ്പങ്ങളുമുണ്ട്.  പെരുമാക്കൻമാരുടെ കീഴിൽ ഭരണം നടത്തിയിരുന്ന അധികാരികൾ നിവസിക്കുന്ന സ്ഥലമായ “തളി" നില്കുന്ന ഭൂവിഭാഗമാണ് തളിപ്പറമ്പെന്ന് ചിലർ അഭിപ്രായപ്പെടുന്നു. ആദ്യകാലത്ത് തളിയെന്നാൽ ശിവ ക്ഷേത്രമാണെന്നും സങ്കല്പിക്കപെട്ടിരുന്നു. ശിവക്ഷേത്രം (തളി) സ്ഥിതിചെയ്യുന്ന പറമ്പ് –ദേശം തളിപ്പറമ്പായി എന്ന് മറ്റു ചിലർ അഭിപ്രായപ്പെടുന്നു. കേരളത്തിലെ 18 തളികളിൽ പ്രധാനപ്പെട്ട തളിയാണ് തളിപ്പറമ്പ.

## അതിരുകൾ

വടക്ക്  ഭാഗത്ത് പരിയാരം ഗ്രാമപഞ്ചായത്തും, കിഴക്ക്  കുറുമാത്തൂർ ഗ്രാമപഞ്ചായത്തും, തെക്ക്  ആന്തൂർ നഗരസഭയും, പടിഞ്ഞാറ്  പട്ടുവം, കണ്ണപുരം ഗ്രാമപഞ്ചായത്തുകളുമാണ് സ്ഥിതി ചെയ്യുന്നത്.

## നഗരസഭ രൂപീകരണം
വളരെ പ്രസിദ്ധമായ പെരിഞ്ചെല്ലൂർ ഗ്രാമത്തിൽപെട്ട പട്ടണമാണ് തളിപ്പറമ്പ്. 1955 ലാണ് തളിപ്പറമ്പ് പഞ്ചായത്ത് രൂപീകൃതമായത്. പ്രഥമ പഞ്ചായത്ത് പ്രസിഡന്റ് പി. ബാലകൃഷ്ണമേനോൻ ആയിരുന്നു. 1975 ൽ പട്ടുവം പ്രദേശം വേർപെടുത്തി തളിപ്പറമ്പ് പഞ്ചായത്ത് പ്രത്യേകമായി നിലവിൽ വന്നു. 1990 ൽ ആന്തുർ ഗ്രാമപഞ്ചായത്ത് തളിപ്പറമ്പ് ഗ്രാമ പഞ്ചായത്തുമായി ചേർത്ത് തളിപ്പറമ്പ് നഗരസഭ നിലവിൽ വന്നു. പിന്നീട് 2015ൽ യുഡിഎഫ് സർക്കാർ അധികാരത്തിലിരുന്ന പ്പോൾ തളിപ്പറമ്പ് നഗരസഭ വിഭജിച്ച് ആന്തൂരിനായി പ്രത്യേക ആന്തൂർ നഗരസഭ രൂപീകരിക്കുകയായിരുന്നു.

## സാരഥികൾ
1991-2000 കാലഘട്ടത്തിൽ മുസ്ലീം ലീഗിലെ ശ്രീ എം.എ.സത്താർ, ശ്രീ മുഹമ്മദ് കുഞ്ഞി മാസ്റ്റർ എന്നിവർ ചെയർമാൻമാരയും, ഇന്ത്യൻ നാഷണൽ കോൺഗ്രസ്സിലെ ശ്രീ.കെ.സോമൻ വൈസ് ചെയർമാനുമായ ഭരണസമിതിയായിരുന്നു ഭരണം നിർവ്വഹിച്ചിരുന്നത്. 2000-2005 കാലഘട്ടത്തിൽ സി.പി.ഐ.(എം)ലെ ശ്രീമതി.പി.കെ.ശ്യാമള ടീച്ചർ ചെയർപേഴ്സണായിരുന്നു. 2005-2010 കാലഘട്ടത്തിൽ സി.പി.ഐ.(എം)ലെ ശ്രീ.വാടി രവി ചെയർമാനും, ശ്രീ.ടി.ബാലകൃഷ്ണൻ വൈസ് ചെയർമാനുമായിരുന്നു. നിലവിൽ ശ്രീ.പി.കെ സുബൈർ ചെയർപേഴ്സണും, ശ്രീമതി.ദീപ രഞ്ജിത്ത് വൈസ് ചെയർപേഴ്സണുമാണ്.

## ഭൂപ്രകൃതി
വടക്കൻ ഇടനാട് മേഖലയിൽ ഉൾപ്പെടുന്ന ഈ പ്രദേശത്തെ കുന്നുകൾ, ചെരിവുകൾ, സമതലങ്ങൾ, തീര സമതലങ്ങൾ എന്നിങ്ങനെ തിരിച്ചിരിക്കുന്നു. ചരൽമണ്ണ്, ചെങ്കൽ മണ്ണ് തുടങ്ങിയ മൺതരങ്ങൾ ഇവിടെ കാണപ്പെടുന്നു.

## കാർഷികം
തളിപ്പറമ്പ്‌ വില്ലേജിലെ ചില ഭാഗങ്ങളും മോറാഴ വില്ലേജും ആന്തൂർ  വില്ലേജും കൃഷിയെ ആശ്രയിച്ചിരുന്ന പ്രദേശങ്ങളായിരുന്നു. നെല്ല്‌, തെങ്ങ്‌, കവുങ്ങ്‌, വാഴ, കുരുമുളക്‌ എന്നിവ പ്രധാന കൃഷികളും മുതിര, പയർ, ഇഞ്ചി, പച്ചക്കറികൾ  എന്നിവ ഉപ വിളകളുമായിരുന്നു. ഇവിടെ മുഖ്യ കൃഷി നെല്ലാണ്.

## ആരാധനാലയങ്ങൾ/തീർത്ഥാടന കേന്ദ്രങ്ങൾ
തളിപ്പറമ്പ് രാജരാജേശ്വരക്ഷേത്രം, തൃച്ചംബരം ശ്രീകൃഷ്ണ ക്ഷേത്രം, തങ്ങൾ പള്ളി, മിഷനറിമാർ സ്ഥാപിച്ച സെന്റ് പോൾ ചർച്ച്, അരവത്ത് അമ്പലം, പുതിയടത്ത് കാവ് തുടങ്ങി നിരവധി പ്രസിദ്ധമായ ആരാധനാലയങ്ങൾ തളിപ്പറമ്പിലുണ്ട്.

## അവലംബം

## പുറമേ നിന്നുള്ള കണ്ണികൾ
http://www.taliparambamunicipality.in 

വർഗ്ഗം:കണ്ണൂർ ജില്ലയിലെ നഗരസഭകൾ
ലേവ്യർ

എബ്രായ ബൈബിളിലേയും ക്രിസ്ത്യാനികളുടെ പഴയനിയമത്തിലേയും മൂന്നാമത്തെ പുസ്തകമാണ് **ലേവ്യർ** അല്ലെങ്കിൽ **ലേവ്യപുസ്തകം** (ഇംഗ്ലീഷ്: Book of Leviticus). പഞ്ചഗ്രന്ഥി എന്നു കൂടി അറിയപ്പെടുന്ന യഹൂദനിയമഗ്രന്ഥമായ തോറയിലെ അഞ്ചു പുസ്തകങ്ങളിൽ മൂന്നാമത്തേതും ഇതാണ്. ആരാധനാവിധികളും പൗരോഹിത്യമുറകളുമാണ് ഇതിന്റെ ഉള്ളടക്കം. എങ്കിലും വിപുലമായ അർത്ഥത്തിൽ, ദൈവവും ഇസ്രായേലുമായി ഉള്ളതായി ഉല്പത്തി, പുറപ്പാട് പുസ്തകങ്ങളിൽ പറയുന്ന ഉടമ്പടിബന്ധത്തിന്റെ പ്രയോഗവശമാണ് ഈ കൃതി വിവരിക്കുന്നത്. പഞ്ചഗ്രന്ഥിയുടെ സമഗ്രമായ ദർശനത്തിൽ, യഹോവയുമായി വിശേഷബന്ധത്തിൽ ഏർപ്പെടുന്നതു വഴി ഏറ്റെടുക്കുന്ന ഉത്തരവാദിത്തങ്ങളുടെ നിർവഹണത്തിനുള്ള മാർഗ്ഗരേഖകളായായി ഇതിലെ നിയമങ്ങളെ കാണാം. ഈ ഉത്തരവാദിത്തങ്ങളെ സാമൂഹ്യബന്ധങ്ങളുടേയും പെരുമാറ്റമര്യാദകളുടേയും രൂപത്തിലാണ് പുസ്തകം അവതരിപ്പിക്കുന്നത്. 

ആദ്യത്തെ 16 അദ്ധ്യായങ്ങളും അവസാനത്തെ അദ്ധ്യായവും വിശുദ്ധീകരണച്ചടങ്ങുകളുടേയും, പരിഹാരക്കാഴ്ചകളുടേയും, പ്രായശ്ചിത്തദിനങ്ങളുടേയും നിയമങ്ങൾ ചേർന്ന പുരോഹിതനിഷ്ഠയാണ്. ഇതിന്റെ ഭാഗമായി 12-ആം ആദ്ധ്യായത്തിലാണ്, പുരുഷന്മാർക്ക് അഗ്രചർമ്മഛേദനം നിഷ്കർഷിച്ചിരിക്കുന്നത്. 17 മുതൽ 26 വരെ അദ്ധ്യായങ്ങളിലുള്ള വിശുദ്ധിനിയമങ്ങളിൽ "നിന്നെപ്പോലെ നിന്റെ അയൽക്കാരനേയും സ്നേഹിക്കുക" എന്ന "ഏറ്റവും വലിയ കല്പന"-യും ഉൾപ്പെടുന്നു. "മ്ലേച്ഛതകൾ"(abominations) എന്നു വിശേഷിക്കപ്പെട്ട ചില പെരുമാറ്റങ്ങൾക്കുള്ള വിലക്കുകളാണ് ഗ്രന്ഥത്തിന്റെ വലിയൊരു ഭാഗം. ഇവയിൽ മിക്കവയും പാന-ഭോജനങ്ങളും ലൈംഗികതയും ആയി ബന്ധപ്പെട്ടിരിക്കുന്നു. ഈ നിയമങ്ങൾ പൊതുവേ ഇസ്രായേൽക്കാരെ മാത്രം ലക്ഷ്യമാക്കുന്നവയാണെങ്കിലും ചിലതിന്റെയൊക്കെ പരിധിയിൽ "ഇസ്രായേലിൽ യാത്രചെയ്യുന്ന പരദേശികളേയും" ഉൾപ്പെടുത്തിയിട്ടുണ്ട്. 

യഹൂദ-ക്രൈസ്തവപാരമ്പര്യങ്ങൾ അനുസരിച്ച്, പഞ്ചഗ്രന്ഥിയിലെ ഇതര ഗ്രന്ഥങ്ങൾ എന്ന പോലെ ലേവ്യരുടെ പുസ്തകവും മോശ യഹോവയിൽ നിന്നു കേട്ടെഴുതിയതാണ്. ലേവരുടെ പുസ്തകത്തിന്റെ കർതൃത്ത്വത്തെ സംബന്ധിച്ച് ആധുനിക പണ്ഡിതന്മാർക്കിടയിൽ വ്യത്യസ്തമായ അഭിപ്രായങ്ങൾ നിലവിലുണ്ട്.

## അവലംബം


വർഗ്ഗം:പഴയനിയമം
വർഗ്ഗം:എബ്രായ ബൈബിൾ
വർഗ്ഗം:പഞ്ചഗ്രന്ഥി
സംഖ്യ (ബൈബിൾ പഴയനിയമം)

എബ്രായ ബൈബിളിലേയും പഴയനിയമം എന്നു ക്രിസ്ത്യാനികൾ വിളിക്കുന്ന രചനാസമുച്ചയത്തിലേയും നാലാമത്തെ ഗ്രന്ഥമാണ് **സംഖ്യ** അല്ലെങ്കിൽ **സംഖ്യാപുസ്തകം** (ഇംഗ്ലീഷ്:Book of Numbers). പഞ്ചഗ്രന്ഥി എന്നു കൂടി അറിയപ്പെടുന്ന യഹൂദനിയമസംഹിതയായ തോറായിലെ അഞ്ചുഗ്രന്ഥങ്ങളിൽ നാലാമത്തേതും ഇതാണ്.  ഇതിനെ മൂന്നു ഖണ്ഡങ്ങളായി തിരിക്കാനാകും:

#സിനായ് പർവതപ്രദേശത്തുവച്ച് മോശെ ജനങ്ങളെ എണ്ണി തിട്ടപ്പെടുത്തുന്നതും, വാഗ്ദത്തഭൂമിയിലേക്കുള്ള യാത്രയുടെ പുനരാരംഭത്തിനുള്ള ഒരുക്കങ്ങളും(1–10:10).
#സീനായ് മുതൽ മൊവാബ് വരെയുള്ള യാത്രയുടെ വിവരണം; ഇസ്രായേലിലേക്കുള്ള പ്രവേശനത്തിനു മുന്നോടിയായി അവിടേയ്ക്ക് ചാരന്മാരെ അയക്കുന്നതും അവർ കൊണ്ടുവരുന്ന വിവരങ്ങളും; വഴിയിൽ നേരിടേണ്ടിവന്ന കഷ്ടതകളെക്കുറിച്ചുള്ള ജനത്തിന്റെ എട്ടുവട്ടം ആവർത്തിച്ചുള്ള പിറുപിറുക്കലും അതുമൂലമുണ്ടായ ദൈവകോപവും; തുടർന്ന് നാലു ദശകങ്ങളോളം മരുഭൂമിയിൽ അലഞ്ഞുതിരിയാനുള്ള ദൈവവിധി(10:11–21:20).
#യോർദ്ദാൻ നദി കടക്കുന്നതിനു മുൻപ് മൊവാബിലെ സമതലത്തിൽ നടന്ന സംഭവങ്ങൾ; രണ്ടാമതൊരു കനേഷുമാരി ഇതിൽ ഉൾപ്പെടുന്നു. (21:21–36).

ഇസ്രായേൽ ജനത്തെ ഈ വാക്കുകളിൽ അനുഗ്രഹിക്കാൻ പുരോഹിതർ നിർദ്ദേശിക്കപ്പെടുന്നതായി സംഖ്യയിൽ വായിക്കാം: “യഹോവ നിങ്ങളെ അനുഗ്രഹിക്കുകയും പരിരക്ഷിക്കുകയും ചെയ്യട്ടെ.  യഹോവ തന്റെ മുഖശോഭ നിങ്ങൾക്കു കാണിച്ചു തരുകയും നിങ്ങളോട് കരുണകാണിക്കുകയും ചെയ്യട്ടെ.  യഹോവ നിങ്ങൾക്കു നേരെ മുഖം തിരിക്കുകയും നിങ്ങൾക്ക് ശാന്തി തരുകയും ചെയ്യട്ടെ.” ഈ പുരോഹിതാനുഗ്രഹം യഹൂദാരാധനകളിലും ആഘോഷങ്ങളിലും പതിവായി ആവർത്തിക്കപ്പെടുന്നു. ചിലപ്പോൾ, വെള്ളിയാഴ്ച വൈകിട്ടുള്ള സാബത്തു ഭക്ഷണസമയത്ത് മാതാപിതാക്കൾ മക്കളേയും ഈ വാക്കുകളിൽ അനുഗ്രഹിക്കാറുണ്ട്.

ഈ പുസ്തകം ഉൾക്കൊള്ളുന്ന ചരിത്രത്തിന്റെ ദൈർഘ്യം ഈജിപ്തിൽ നിന്നുള്ള പുറപ്പാടിനുശേഷം രണ്ടാം വർഷം രണ്ടാം മാസം മുതൽ നാല്പതാം വർഷം പതിനൊന്നാം മാസത്തിന്റെ തുടക്കം വരെയുള്ള 37 വർഷവും 9 മാസവുമാണ്; പൊതുവേ അലച്ചിലിന്റെ വിഷമം  പിടിച്ച കാലഘട്ടമായിരുന്നു അത്. അതിന്റെ പൂർത്തിയിൽ ഇസ്രായേൽ ജനത്തിന്റെ എണ്ണം, ഈജിപ്തിൽ നിന്നു പുറപ്പെട്ടപ്പോഴുള്ളതിനേക്കാൾ കുറഞ്ഞിരുന്നു.  പഞ്ചഗ്രന്ഥിയിലെ അഞ്ചുഗ്രന്ഥങ്ങളുടേയും കർത്താവ് മോശെ ആണെന്നാണ് യഹൂദപാരമ്പര്യം.  ഇന്ന് പണ്ഡിതന്മാർ ഈ വിഷയത്തിൽ വ്യത്യസ്തമായ അഭിപ്രായങ്ങൾ പ്രകടിപ്പിക്കുന്നു.  മൂലകൃതി പുരാതനകാലത്ത് മോശെ എഴുതിയതു തന്നെയാണെന്ന യാഥാസ്ഥിതിക പക്ഷവും, ഒന്നിലേറെ ലേഖകന്മാർ ചേർന്ന് പിൽക്കാലത്തെങ്ങോ രചിച്ചതാണെന്ന എതിർപക്ഷവും നിലവിലുണ്ട്.

## അവലംബം


വർഗ്ഗം: പഴയനിയമം
വർഗ്ഗം: എബ്രായ ബൈബിൾ
വർഗ്ഗം: പഞ്ചഗ്രന്ഥി
നിയമാവർത്തനം

thumb|left|250px|മോശെ ദൈവത്തിൽ നിന്ന് നിയമഗ്രന്ഥം സ്വീകരിച്ച് (മുകളിൽ) അത് ജനങ്ങളെ വായിച്ചു കേൾപ്പിക്കുന്നത്(താഴെ) കലാകാരന്റെ ഭാവനയിൽ

എബ്രായ ബൈബിളിലേയും പഴയനിയമം എന്നു ക്രിസ്ത്യാനികൾ വിളിക്കുന്ന ലിഖിതസമുച്ചയത്തിലേയും അഞ്ചാമത്തെ ഗ്രന്ഥമാണ് **നിയമാവർത്തനം**. പഞ്ചഗ്രന്ഥി എന്നു കൂടി പേരുള്ള യഹൂദനിയമസംഹിതയായ തോറായിലെ അഞ്ചു ഗ്രന്ഥങ്ങളിൽ അവസാനത്തേതും ഇതു തന്നെയാണ്. പോയ നാല്പതു വർഷം മരുഭൂമിയിൽ അലഞ്ഞുതിരിയേണ്ടി വന്നപ്പോഴത്തെ അനുഭവങ്ങൾ വിലയിരുത്തിയും കടന്നുചെല്ലാൻ പോകുന്ന വാഗ്ദത്തഭൂമിയിലെ ഭാവിയിലേക്ക് ഉറ്റുനോക്കിയും മോശെ നടത്തിയ മൂന്നു ദീർഘപ്രഭാഷണങ്ങളാണ് ഈ ഗ്രന്ഥത്തിന്റെ ഉള്ളടക്കത്തിന്റെ വലിയൊരു ഭാഗം. വാഗ്ദത്തഭൂമിയിൽ ഇസ്രായേൽക്കാരുടെ ജീവിതത്തിനു വഴികാണിക്കാനുദ്ദേശിച്ചുള്ള വിശദമായൊരു നിയമസംഹിതയാണ് അതിന്റെ കാതൽ.

ദൈവശാസ്ത്രപരമായി നോക്കുമ്പോൾ, ദൈവമായ യഹോവയും ഇസ്രായേൽ മക്കളും തമ്മിലുള്ള ഉടമ്പടിയുടെ നവീകരണമാണ് ഈ കൃതി. ഇതിലെ ഏറ്റവും പ്രാധാന്യമുള്ള ഭാഗം ആറാമത്തെ അദ്ധ്യായത്തിലെ ഷെമാ എന്ന പേരിൽ അറിയപ്പെടുന്ന നാലാം വാക്യമാണ്. യഹൂദരുടെ ഏകദൈവവിശ്വാസത്തിന്റേയും, ദേശീയതയുടെ തന്നെയും പ്രഘോഷണമെന്ന നിലയിൽ പ്രസിദ്ധമായ ആ വാക്യം ഇതാണ്: "ഇസ്രായേലേ കേട്ടാലും: കർത്താവായ യഹോവയാണ് നമ്മുടെ ദൈവം; കർത്താവ് ഏകനാണ്."

മോശെയ്ക്ക് ദൈവത്തിൽ നിന്നു ലഭിച്ച വചനങ്ങളുടെ രേഖയായി ഈ ഗ്രന്ഥത്തെ പാരമ്പര്യം ഘോഷിക്കുന്നു. എങ്കിലും ആധുനിക പണ്ഡിതന്മാർ ഇതിനെ പലർ ചേർന്ന് എഴുതിയ ഗ്രന്ഥമായും, യൂദയാ ഭരിച്ച ജോഷിയാ രാജാവിന്റെ ഭരണകാലത്തു നടന്ന മതപരമായ നവീകരണവുമായി ബന്ധപ്പെട്ട് രൂപപ്പെട്ടിരിക്കാവുന്നതായും കണക്കാക്കുന്നു.

## അവലംബം


വർഗ്ഗം:പഴയനിയമം
വർഗ്ഗം:എബ്രായ ബൈബിൾ
വർഗ്ഗം:പഞ്ചഗ്രന്ഥി
എടക്കാട് ബ്ലോക്ക് പഞ്ചായത്ത്

കണ്ണൂർ ജില്ലയിലെ അഞ്ച് ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് **എടക്കാട് ബ്ലോക്ക് പഞ്ചായത്ത്**. ചെമ്പിലോട്‌, കൊളച്ചേരി, കടമ്പൂർ, മുണ്ടേരി, പെരളശ്ശേരി എന്നീ ഗ്രാമപഞ്ചായത്തുകളാണ് എടക്കാട് ബ്ലോക്കിൽ ഉൾപ്പെടുന്നത്.  ചെമ്പിലോട് ഗ്രാമപഞ്ചായത്തിലെ ചാലയിലാണ് ബ്ലോക്ക് ആസ്ഥാനം സ്ഥിതിചെയ്യുന്നത്. ഈ ബ്ലോക്ക് പഞ്ചായത്തിൽ 13 വാർഡുകളാണുള്ളത്.

## അവലംബം

## പുറമെ നിന്നുള്ള കണ്ണികൾ
*http://lsgkerala.in/edakkadblock/ 

വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
ഇരിക്കൂർ ബ്ലോക്ക് പഞ്ചായത്ത്

കണ്ണൂർ ജില്ലയിലെ എട്ട് ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് ‘’‘ഇരിക്കൂർ ബ്ലോക്ക് പഞ്ചായത്ത്’‘’. ഇരിക്കൂർ, ഏരുവേശ്ശി, കുറ്റ്യാട്ടൂർ, മലപ്പട്ടം, മയ്യിൽ, പടിയൂർ-കല്യാട്, പയ്യാവൂർ, ഉളിക്കൽ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ് ഇരിക്കൂർ ബ്ലോക്ക്. ഇരിക്കൂർ ബ്ലോക്കിൽ ആകെ 15 വാർഡുകളുണ്ട്..

## അവലംബം

## പുറമെ നിന്നുള്ള കണ്ണികൾ
*http://lsgkerala.in/irikkurblock/ 

വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
ശാന്തൻപാറ ഗ്രാമപഞ്ചായത്ത്

ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് ശാന്തൻപാറ ഗ്രാമപഞ്ചായത്ത്. ദേവികുളം ബ്ളോക്ക് പഞ്ചായത്തിന്റെ പരിധിയിൽ ഉൾപ്പെടുന്നു. 1958-ൽ നിലവിൽ വന്ന ഈ പഞ്ചായത്തിന്റെ വിസ്തീർണ്ണം 78.71 ചതുരശ്ര കിലോമീറ്ററാണ്. 

## അതിരുകൾ
* വടക്ക് - ചിന്നക്കനാൽ ഗ്രാമപഞ്ചായത്ത്
* കിഴക്ക് - തമിഴ്നാട് സംസ്ഥാനാതിർത്തി
* പടിഞ്ഞാറ് - സേനാപതി, രാജകുമാരി, ചിന്നക്കനാൽ ഗ്രാമപഞ്ചായത്തുകൾ
* തെക്ക് - ഉടുമ്പൻചോല ഗ്രാമപഞ്ചായത്ത്
## വാർഡുകൾ
#ആനയിറങ്ങൽ  	 
#പന്നിയാർ 	 
#തോണ്ടിമല 	
#പൂപ്പാറ ഈസ്റ്റ് 	 
#പേത്തൊട്ടി 	 
#ശാന്തൻപാറ 	
#ചേരിയാർ 	
#പുത്തടി 	
#പള്ളികുന്ന് 	
#തൊട്ടികാനം 	
#പൂപ്പാറ വെസ്റ്റ് 	
#എസ്റ്റേറ്റ് പൂപ്പാറ 	
#മുള്ളൻതണ്ട്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
നിർണ്ണയം

സംഗീത് ശിവന്റെ സംവിധാനത്തിൽ മോഹൻലാൽ, ജഗദീഷ്, രതീഷ്, ദേവൻ, ഹീര, ബേബി ശാമിലി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***നിർണ്ണയം***. സിത്താര കമ്പയിൻസിന്റെ ബാനറിൽ സുരേഷ് ബാലാജി നിർമ്മിച്ച ഈ ചിത്രം വിതരണം ചെയ്തത് പ്രണാമം പിൿചേഴ്‌സ് ആണ്. സംഗീത് ശിവൻ ആണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവ നിർവ്വഹിച്ചത് ചെറിയാൻ കൽ‌പകവാടി ആണ്.

ഈ ചിത്രം 1994ൽ ബോളിവുഡ് സംവിധായകൻ മഹേഷ് ഭട്ട് സംവിധാനം ചെയ്ത് തെന്നിന്ത്യൻ ചലച്ചിത്ര അഭിനേതാവായ അക്കിനേനി നാഗാർജുന, മനീഷ കൊയ്‌രാള, രമ്യ കൃഷ്ണൻ, നാസർ, ശരത് ബാബു തുടങ്ങിയവർ അഭിനയിച്ച ഒരു ഹിന്ദി-തെലുങ്ക് ഭാഷയിൽ റീലിസ് ചെയ്ത *ക്രിമിനൽ* എന്ന സിനിമയുടെ റിമേക്കാനെങ്കിലും അത് 
അമേരിക്കൻ ചലച്ചിത്രമായ *ദ ഫ്യൂജിറ്റീവ്* എന്ന സിനിമ അടിസ്ഥാനമാക്കിയാണ് ഈ ചിത്രം അവതരിപ്പിച്ചിരിക്കുന്നത്. അതേ പേരിലുള്ള 1963-ലെ ടി വി സീരീസ് അടിസ്ഥാനമാക്കിയുള്ളതാണ് ഈ ചിത്രം.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ആനന്ദ് ആണ്. ആനന്ദിന്റെ ആദ്യ ചിത്രമാണിത്.

; ഗാനങ്ങൾ
# എൻ മിഴിക്കുള്ളിൽ – കെ.എസ്. ചിത്ര
# പുലിയങ്ക കോലം – എം.ജി. ശ്രീകുമാർ
# മലർ മാസം – എം.ജി. ശ്രീകുമാർ
# എൻ മിഴിക്കുള്ളിൽ – എം.ജി. ശ്രീകുമാർ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''നിർണ്ണയം''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സംഗീത് ശിവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
പെരുമ്പറമ്പ് മഹാദേവക്ഷേത്രം

മലപ്പുറം ജില്ലയിൽ പൊന്നാനി താലൂക്കിൽ എടപ്പാളിനടുത്ത് മാണൂർ ദേശത്ത് സ്ഥിതിചെയ്യുന്ന ഒരു ക്ഷേത്രമാണ് **പെരുമ്പറമ്പ് മഹാദേവക്ഷേത്രം**. പരശുരാമൻ സ്ഥാപിച്ചു എന്നു വിശ്വസിയ്ക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്.. അത്യുഗ്രമൂർത്തിയായ പരമശിവൻ മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ഗണപതി (രണ്ട് പ്രതിഷ്ഠകൾ), ദക്ഷിണാമൂർത്തി, ശാസ്താവ്, നവഗ്രഹങ്ങൾ, നാഗദൈവങ്ങൾ എന്നിവരും അഭിമുഖമായി പ്രത്യേകം ക്ഷേത്രത്തിൽ മഹാവിഷ്ണുവും കുടികൊള്ളുന്നുണ്ട്. ഏറെക്കാലം ജീർണ്ണാവസ്ഥയിൽ കഴിഞ്ഞ ഈ ക്ഷേത്രം 2014-ൽ പുതുക്കിപ്പണിത് കുംഭാഭിഷേകം നടത്തുകയായിരുന്നു. ധനുമാസത്തിലെ തിരുവാതിരനാളിൽ ആറാട്ടായി നടത്തപ്പെടുന്ന എട്ടുദിവസത്തെ കൊടിയേറ്റുത്സവം, കുംഭമാസത്തിലെ മഹാശിവരാത്രി, മേടമാസത്തിലെ വിഷു, വൃശ്ചികമാസത്തിലെ  എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ, എല്ലാമാസവും വരുന്ന മുപ്പെട്ട് തിങ്കളാഴ്ച, രണ്ടാഴ്ച കൂടുമ്പോൾ വരുന്ന പ്രദോഷവ്രതം എന്നിവയും അതിവിശേഷമാണ്. പ്രദോഷസമയത്ത് ഋഷഭവാഹനത്തിലേറ്റി വിശേഷാൽ എഴുന്നള്ളിപ്പ് നടക്കുന്ന മലബാറിലെ ഏക ക്ഷേത്രം എന്ന പ്രത്യേകതയും ഈ ക്ഷേത്രത്തിനുണ്ട്. മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.

## ഐതിഹ്യം
കേരളത്തിലെ പല ക്ഷേത്രങ്ങളിലും കേൾക്കാൻ കഴിയുന്ന അതേപോലുള്ള ഐതിഹ്യമാണ് പെരുമ്പറമ്പ് ക്ഷേത്രത്തെക്കുറിച്ചും കേൾക്കുന്നത്. ഇവിടെയുള്ള ആദ്യക്ഷേത്രം പണിതത് ശിവഭൂതഗണങ്ങളാണെന്ന് വിശ്വസിയ്ക്കപ്പെടുന്നു. രാത്രിയിൽ പണിതുടങ്ങിയ അവർക്ക് എന്നാൽ, പണിപൂർത്തിയാക്കാൻ സാധിച്ചില്ലത്രേ. അയൽഗ്രാമമായ ശുകപുരത്തുള്ള ദക്ഷിണാമൂർത്തിയ്ക്ക് തന്റെ സ്ഥാനം നഷ്ടപ്പെടുമോ എന്ന ഭയം തോന്നുകയും, തത്സമയം അദ്ദേഹം ഒരു പൂവൻകോഴിയുടെ രൂപമെടുത്തുവന്ന് കൂവാൻ തുടങ്ങുകയും, അപ്പോൾ നേരം പുലരാറായെന്ന് വിചാരിച്ച് ഭൂതഗണങ്ങൾ സ്ഥലം വിടുകയും ചെയ്തു എന്നാണ് അതിനുള്ള കാരണം! 

## വിശേഷങ്ങൾ

## ക്ഷേത്രത്തിൽ എത്തിചേരാൻ
മലപ്പുറം ജില്ലയിൽ എടപ്പാൾ - പൊന്നാനി ബസ് റൂട്ടിലാണ്  പാറാപറമ്പ് മഹാദേവക്ഷേത്രം സ്ഥിതിചെയ്യുന്നത്.

## Temple Photos

File:PerumparambuSivaTemple.jpg|പെരുമ്പറമ്പ് ക്ഷേത്രം
File:Perumparampu Sri Mahadeva Temple - Sanctum Santorium.jpg|കുക്കുടാകൃതിയിലെ ശ്രീകോവിൽ
File:Perumparampu Sri Mahadeva Temple Nalambalam West Side.jpg|ക്ഷേത്രം
File:Perumparampu Sri Mahadeva Temple Nalambalam.jpg|നാലമ്പലം
File:Perumparampu Sri Mahadeva Temple Sreekovil.jpg|ശ്രീകോവിൽ


## അവലംബം


വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ